title: Toronto Blue Jays

text: Toronto Blue Jays on Major League Baseballin American Leaguen itäiseen konferenssiin kuuluva kanadalainen ammattilaisbaseballjoukkue. Blue Jays on ainoa Major League Baseballiin kuuluva ei-yhdysvaltalainen joukkue. Nimi Blue Jays () tulee alueella elävästä linnusta. Seuran kotistadion, Rogers Centre, sijaitsee Ontariossa, Toronton keskustassa.


title: Toronto Blue Jays

text: Toronto Blue Jays perustettiin vuonna 1977. Joukkue pelasi ensimmäisen pelinsä 7. huhtikuuta 1977 Chicago White Soxia vastaan Torontossa. Blue Jays on voittanut MLB:n mestaruuden World Seriesin kaksi kertaa (vuosina 1992 ja 1993) historiansa aikana.


title: Naji Shushan

text: Naji Shushan (; s. 14. tammikuuta 1981 Tripoli, Libya) on libyalainen jalkapalloilija. Puolustajana pelaava Shushan edustaa Libyan pääsarjassa Al-Ittihadia. Hän kuului Libyan maajoukkueeseen vuoden 2006 Afrikan-mestaruuskilpailussa.


title: Puusarvi

text: Puusarvi on muodoltaan eläimen sarvea muistuttava trumpettisoitin, jonka pituus vaihtelee 25–35 senttimetrin välillä. Polttaen tai puukolla kaivertaen tehtyjä sormiaukkoja puusarvissa on neljästä kuuteen. Joissakin soittimissa on soittimen alapuolella myös peukaloaukko.


title: Puusarvi

text: Ehytputkinen puusarvi on tehty kaivertamalla ja polttamalla. Kahdesta osasta tehtyä puusarvea on kutsuttu muun muassa lulletiksi. Lulletti rakennettiin halkaisemalla puu, kovertamalla osat ja sitten liittämällä osat toisiinsa tuohivanteella.


title: Puusarvi

text: Puusarvella on soitettu paimenessa ollessa. Kuuluva ääni on myös pelottanut mahdollisia petoja.


title: Amigurumi

text: Amigurumi on neulottu tai virkattu pehmoeläin tai muu hahmo. Nimi tulee japaninkielisistä sanoista ami, joka tarkoittaa virkattua tai neulottua ja nuigurumi, joka taas tarkoittaa pehmolelua. Amigurumi on yleisimmin eläin, mutta se voi olla myös jokin esine tai olio kuten hedelmä, vihannes tai muffini, joka on usein ”elollistettu” esimerkiksi kirjailemalla sille naama. Amigurumi alkoi kasvattaa suosiotaan vuonna 2003 ja sittemmin suosio on kasvanut.


title: Amigurumi

text: Suloisuus on suurin ominaispiirre amigurumeilla. Tämän vuoksi pää on usein suurempi muuta ruumista, ja raajat alamittaisia. Amigurumeja voidaan käyttää muun muassa lasten leluina, mutta useimmin niitä tehdään pelkästään esteettisistä syistä.


title: Amigurumi

text: Yleisin tapa amigurumin tekemisessä on virkkaus, jolloin eniten käytetty silmukka on kiinteä silmukka. Myös neulomalla voi tehdä amigurumin. Yleensä amigurumin eri osat tehdään erikseen ja sitten yhdistetään ne toisiinsa. Amigurumia tehdessä käytetään yleensä suositeltua puikko- tai koukkukokoa pienempiä puikkoja ja koukkuja, jotta pinta saadaan tiheäksi, että täyte pysyisi paremmin sisällä.


title: Amigurumi

text: Virkatessa amigurumia, työskentely etenee yksi osa kerrallaan spiraalimaisesti kierros kierrokselta. Lopuksi osat täytetään vanulla/villalla/muulla täytemateriaalilla ja ommellaan kiinni neulan ja langan avulla. Amigurumille voi ommella oman maun mukaan mm. silmiä, korvia ja muita koristuksia.


title: Amigurumi

text: Amigurumien ohjeita löytyy paljon erilaisista kyseiseen tekniikkaan erikoistuneista kirjoista ja etenkin internetistä, kuten harrastajien blogeista.


title: Kimalaiskolibrit

text: Kimalaiskolibrit ("Mellisuga") on kolibrien heimoon kuuluva lintusuku. Sukuun kuuluu kaksi neotrooppisella alueella elävää lajia.


title: Tšekin Extraliga -kausi 2009–2010

text: Tšekin Extraligan kausi 2009–2010 oli Tšekin Extraligan 17. kausi. Se alkoi syyskuussa 2009 ja päättyi huhtikuussa 2010. Sarjan mestari oli HC Pardubice, joka voitti finaalisarjassa HC Vítkovicen. Runkosarjan voittaja oli HC Plzeň 1929. HC Slavia Praha Roman Červenka voitti sekä runkosarjan että pudotuspelien pistepörssin.


title: Tšekin Extraliga -kausi 2009–2010

text: Extraligan voittajaksi nousi HC Pardubice, joka hävisi pudotuspeleissä vain yhden ottelun. Puolivälierien ensimmäisessä ottelussa se hävisi Oceláři Třinecille. Joukkue voitti kuitenkin sen jälkeen 12 ottelua putkeen. Finaalisarjassa kaatui HC Vitkovíce suoraan voitoin 4-0.


title: Tšekin Extraliga -kausi 2009–2010

text: Pudotuspelien varsinaisella ensimmäisellä kierroksella, puolivälierissä runkosarjan kaksi parasta joukkuetta tippuivat molemmat jatkosta. Runkosarjan voittanut Plzeň 1929 aloitti ottelusarjan Bílí Tygři Libereciä vastaan kahdella voitolla mutta karsiutui välieristä, kun Liberec voitti seuraavat neljä peliä. Runkosarjan kakkonen Zlín tippui jatkosta myös otteluvoitoin 4-2. Se voitti kotonaan kahdesti suurinumeroisesti Slavia Prahan, joka kuitenkin otti tarvittavat neljä voittoa.


title: Tšekin Extraliga -kausi 2009–2010

text: Välierissä Pardubice kaatoi Liberecin neljässä pelissä ja eteni finaalisarjaan. Vitkovíce eteni finaaliin, kun se voitti omassa ottelusarjaan Slavia Prahan. Vitkovíce oli puolivälierissä tiputtanut toisen Prahan joukkueen, Spartan. Tämä oli toinen kerta kymmenen vuoden aikana, kun kumpikaan prahalaisjoukkueista ei pelaa finaalissa. Tšekkiläislehdistössä kuvailtiin Pardubicen ja Vitkovícen finaalisarjaa "menneisyyden ja tulevaisuuden maalivahtien kaksintaisteluna". Pardubicen maalilla torjui 45-vuotias Dominik Hašek, kun Vitkovícen maalilla oli nuori Jakub Štěpánek. Mestaruuden ratkaissut neljäs peli päättyi Pardubicen voittoon jatkoerässä. Vitkovíce johti ottelua vielä sen toiseksi viimeisellä minuutilla, kunnes Aleš Píša tasoitti 82 sekuntia ennen loppua. Jatkoerää pelattiin vain 42 sekuntia, kun Radovan Somík päätti ottelun ja varmisti Pardubicen mestaruuden.


title: Tšekin Extraliga -kausi 2009–2010

text: Slavia Prahan Roman Červenka oli pudotuspelien eniten pisteitä tehnyt pelaaja. Hän teki 16 ottelussa 24 pistettä ja voitti seurakaverinsa Tomáš Kůrkan kuudella pisteellä.


title: John Klingberg

text: John Klingberg (s. 14. elokuuta 1992 Lerum, Ruotsi) on ruotsalainen jääkiekkopuolustaja, joka pelaa NHL-joukkue Dallas Starsin organisaatiossa. Klingbergin vahvuuksiin kuuluu hyökkäyspään pelaaminen, luistelu, kiekollinen peli, ylivoimapelaaminen ja pelikäsitys. Hänen heikkouksiinsa kuuluu voiman ja kokemuksen puute, ajoittainen loukkaantumisille riskialtis pelityyli sekä laukauksen säästäminen. Klingberg laukoo oikealta.


title: John Klingberg

text: Klingberg aloitti jääkiekon Lerums BK:ssa, mutta hän siirtyi jo juniorina Frölunda HC:hen. Klingberg voitti kauden 2009–2010 päätteeksi J18 Allsvenskanin pronssia. Hän oli tehoilla 2+9=11 kevään 2010 pudotuspelien tehokkain puolustaja Färjestads BK:n Jonas Brodinin kanssa. Klingberg pelasi kauden kuitenkin suurimmaksi osaksi Frölundan J20-joukkueessa. Dallas Stars varasi hänet viidennellä kierroksella 131. pelaajana .


title: John Klingberg

text: Kaudeksi 2010–2011 Klingberg teki seitsemän ottelun laina-sopimuksen hockeyallsvenskan joukkue Borås HC:n kanssa. Hän teki Allsvenskan-debyyttinsä 14. syyskuuta 2010 ottelussa Rögleä vastaan ja Klingbergin jääaika siinä oli 17:38. Loppukauden hän pelasi Frölundassa Elitserienissä. Yhteensä Klingberg pelasi Elitserienissä kauden aikana 26 runkosarjaottelua tehden viisi syöttöpistettä.


title: John Klingberg

text: Huhtikuussa 2011 Klingberg teki vuoden mittaisen sopimuksen SM-liigajoukkue Jokereiden kanssa. Toukokuussa hän teki kolmivuotisen tulokassopimuksen Dallas Starsin kanssa, mutta Klingberg kuitenkin sopi pelanneensa ensimmäisen sopimusvuotensa Jokereissa. Hän pelasi joukkueessa kaudella 2011–2012 20 runkosarjaottelua tehoin 1+2=3, mutta ei onnistunut vakiinnuttamaan paikkaansa kokoonpanossa ja jätti Jokerit omasta tahdostaan tammikuussa 2012. Klingberg pelasi kauden aikana myös kuuden ottelun verran lainalla Mestis-joukkue Kiekko-Vantaassa. Purettuaan sopimuksensa Jokereiden kanssa hän palasi kotimaahansa ja siirtyi Skellefteå AIK:hon, jossa Klingberg voitti kauden päätteeksi Elitserien-hopeaa.


title: John Klingberg

text: Klingberg jatkoi Skellefteåssa lainalla myös kaudella 2012–2013, joka päättyi Ruotsin-mestaruuteen. Elitserien-kauden päätyttyä hän siirtyi Dallas Starsin farmijoukkue Texas Starsin vahvuuteen AHL:n pudotuspeleihin, joissa Klingberg ehti pelata kuitenkin vain yhden ottelun, kunnes joukkueen kausi päättyi neljännesvälieriin. Kaudeksi 2013–2014 hän palasi jälleen lainalle kotimaahansa ja siirtyi aiempaan seuraansa Frölunda HC:hen. Klingberg nousi joukkueen varakapteeniksi. Hän oli Frölundan tehokkain puolustaja tehoilla 11+17=28, joilla Klingberg jakoi koko SHL:n puolustajien pistepörssin viidennen sijan MODO Hockeyn Kyle Cumiskeyn kanssa. Huhtikuussa 2014 hän teki Starsin kanssa uuden, vuoden mittaisen sopimuksen. Klingberg pelasi loppukaudella vielä kolme ottelua AHL-joukkue Texas Starsissa.


title: John Klingberg

text: Kaudeksi 2014–2015 Klingberg siirtyi Starsin organisaatioon ja aloitti kautensa Texasin AHL-joukkueessa. Hän debytoi Dallasin NHL-joukkueessa 11. marraskuuta 2014 vieraissa Arizona Coyotesia vastaan. Klingberg sai ottelussa jääaikaa 18.32 minuuttia. NHL-uransa avausmaalin hän teki samaa joukkuetta vastaan 20. marraskuuta 2014. Klingberg valittiin ottelun ykköstähdeksi. Tulokaskaudellaan Klingberg teki 11 maalia ja antoi 29 maaliin johtanutta syöttöä.


title: John Klingberg

text: Keväällä 2015 Klingberg solmi Dallasin kanssa seitsemän vuoden jatkosopimuksen.


title: John Klingberg

text: Klingberg pelasi alle 20-vuotiaiden MM-kilpailuissa vuosina 2011 ja 2012, joista jälkimmäinen turnaus päättyi maailmanmestaruuteen. Hän on pelannut myös Ruotsin A-maajoukkueessa yhteensä seitsemän ottelua tehden neljä syöttöpistettä. Klingberg teki A-maajoukkuedebyyttinsä 6. huhtikuuta 2011 harjoitusottelussa Saksaa vastaan. Klingberg on ollut voittamassa maailmanmestaruutta vuosina 2017 ja 2018.


title: John Klingberg

text: John Klingbergin isoveli Carl pelaa KHL-joukkue Torpedo Nižni Novgorodissa organisaatiossa ja pikkuveli Olle pelaa Frölundan J20-junioreissa. Veljesten isä Anders on juniorivalmentaja.


title: Rubiinikurkkukolibrit

text: Rubiinikurkkukolibrit ("Archilochus") on kolibrien heimoon kuuluva lintusuku. Sukuun kuuluu kaksi Pohjois-Amerikassa pesivää lajia.


title: Partakolibrit

text: Partakolibrit ("Calypte") on kolibrien heimoon kuuluva lintusuku. Sukuun kuuluu kaksi Pohjois-Amerikassa elävää lajia.


title: Olli Kolehmainen

text: Olli Petteri Kolehmainen (s. 31. toukokuuta 1967 Mikkeli) on entinen suomalainen meloja.


title: Olli Kolehmainen

text: Kolehmainen edusti Suomea Soulin 1988 olympialaisissa. Hän karsiutui välierissä kajakkikaksikoissa 500 metrillä ja 1 000 metrillä, joissa hän meloi veljensä Mikko Kolehmaisen kanssa. Neljä vuotta myöhemmin Barcelonan 1992 olympialaisissa Kolehmaisen veljekset karsiutuivat taas välierissä kajakkikaksikoissa 500 metrillä.


title: Pikkukolibrit

text: Pikkukolibrit ("Atthis") on kolibrien heimoon kuuluva lintusuku. Sukuun kuuluu kaksi Keski- ja Pohjois-Amerikassa elävää lajia.


title: Atthis

text: Atthis () on antiikin kreikkalainen nimi, joka voi viitata seuraaviin:


title: Jonas (jalkapalloilija)

text: Jonas Gonçalves Oliveira (s. 1. huhtikuuta 1984 Bebedouro, Brasilia) on brasilialainen jalkapalloilija. Hän edustaa portugalilaista Benficaa ja on pelipaikaltaan hyökkääjä.


title: Jonas (jalkapalloilija)

text: Jonas aloitti ammattilaisuransa vuonna 2005 Guaranista. Hän teki ensiesiintymisensä joukkueessa ottelussa Santo Andréa vastaan. Jonas pelasi joukkueessa lopulta vain vuoden verran, jonka jälkeen hän siirtyi Santosiin.


title: Jonas (jalkapalloilija)

text: Hän voitti Santosissa hieman saapumisensa jälkeen vuoden 2006 Campeonato Paulistan, jossa hän teki kuudessa ottelussa viisi maalia. Tämän jälkeen hän kuitenkin loukkaantui ja joutui olemaan polvivamman takia sivussa kuusi kuukautta.


title: Jonas (jalkapalloilija)

text: 12. syyskuuta 2007 Jonas teki nelivuotisen sopimuksen Grêmion kanssa. Joukkue sai puolet pelaajan oikeuksista maksettuaan hänestä $5 miljoonaa. Kauden 2008–2009 hän pelasi lainasopimuksella Portuguesassa.


title: Jonas (jalkapalloilija)

text: 24. tammikuuta 2011 Jonas siirtyi espanjalaisseura Valenciaan 1,2 miljoonan euron siirtokorvauksella.


title: Edvard Tigerstedt

text: Edvard Severin Tigerstedt (4. joulukuuta 1858 Sudza, Venäjä – 20. heinäkuuta 1911 Näsby, Ruotsi) oli suomalainen historioitsija, joka sai mainetta henkilöhistorioitsijana ja sukututkijana.


title: Edvard Tigerstedt

text: Tigerstedtin vanhemmat olivat everstiluutnantti Fredrik Johan Mauritz Tigerstedt ja Olga Komajevska. Hän kävi Haminan kadettikoulun 1875–1882 ja palveli sitten Mikkelin tarkk'ampujapataljoonassa ja tuli sen hajottamisen yhteydessä korotetuksi everstiluutnantiksi 1902. Vuodesta 1906 Tigerstedt toimi venäjän kielen kääntäjänä Uudenmaan lääninhallituksessa. Hän edusti sukuaan kolmilla viimeisillä säätyvaltiopäivillä 1900, 1904–1905 ja 1905–1906.


title: Edvard Tigerstedt

text: Tigerstedt oli tunnettu suku- ja henkilöhistorian tutkija, jonka teos "Anteckningar om adeliga ätten Tigerstedts 1691-1891" (1891) oli ensimmäinen Suomessa julkaistu aatelissuvun monografia. Hän julkaisi toisenkin vastaavan monografian, "Slägten Weber i Savolax" (1905) sekä laajat sotilashistorialliset teokset "Biografiska anteckningar om Savolax brigadens män 1808-1809" (1908), "Torsten Tawast och hans omgifning" (1909) ja "Haapaniemi krigsskola, dess lärare och elever" (1910), joka sisältää yksityiskohtaisen matrikkelin Haapaniemen sotakouluun opettajista ja oppilaista.


title: Edvard Tigerstedt

text: Tigerstedtin puoliso vuodesta 1883 oli Märta Sofia Tigerstedt (k. 1949).


title: Boris Tokarev

text: Boris Sergejevits Tokarev ("ven. Борис Сергеевич Токарев") (16. toukokuuta 1927 Nevinnomyssk – 17. joulukuuta 2002) oli neuvostoliittolainen yleisurheilija, jonka päälaji oli pikajuoksut.


title: Boris Tokarev

text: Hän urheili Neuvostoliiton joukkueessa Helsingin olympiakisoissa 1952 4 x 100 metrin viestissä, jossa hän voitti hopeaa. Sama sijoitus uusiutui neljä vuotta myöhemmin Melbournessa. Siellä hän lisäksi osallistui henkilökohtaisiin kilpailuihin ollen 200 metrillä viides ja 100 metrillä välierässään kuudes.


title: Boris Tokarev

text: Euroopan-mestaruuskilpailuissa tuli sekä 1954 että 1958 pikaviestipronssia.


title: Pål Varhaug

text: Pål Varhaug (s. 26. tammikuuta 1991 Stavanger, Norja) on norjalainen autourheilija. Hän ajoi kaudella 2011 ja 2013 GP2-sarjassa.


title: Pål Varhaug

text: Varhaug aloitti karting-uransa vuonna 2005. Hän sijoittui viidenneksi ja voitti Norjan ICA junior sarjan mestaruuden. Vuonna 2007 Varhaug voitti Sveitsin Formula Renault 2.0 -sarjan mestaruuden Jenzer Motorsport -tallissa. Hän otti seitsemän palkintosijaa, joista neljä oli kilpailun voittoja. Hän osallistui myös Italian Formula Renault 2.0 ja Formula Renault 2.0 NEC -sarjoihin. Vuoden 2008 loppupuolella hän osallistui Formula Renault 3.5 auton testeihin.


title: Pål Varhaug

text: Vuonna 2009 Varhaug kilpaili Formula Master -sarjassa, sijoittumalla sarjan viidenneksi. Hän saavutti viisi palkintosijaa ja yhden paalupaikan. Vuonna 2010 Varhaug siirtyi uuteen GP3 -sarjaan ajaen jälleen Jenzer Motorsport -tallissa. Hän voitti kauden ensimmäisen kisan, mutta muissa kilpailussa hän ei pisteitä pystynyt ottamaan. Hän sijoittui loppupisteissä 13:ksi ottaen 10 pistettä. Vuonna 2011 Varhaug ajoi GP2 -sarjassa DAMS -tallissa. Hän ei saavuttanut pisteitä. Hänen paras kisasijoituksensa oli kahdeksas sija. Samana vuonna hän ajoi Aasian GP2-sarjassa saavuttaen yhden pisteen.


title: Pål Varhaug

text: Vuonna 2012 Varhaug kilpaili Auto GP World Series -sarjassa brittiläisessä Virtuosi UK -tallissa. Hän saavutti kauden aikana kolme voittoa ja yhden nopeimman kierroksen sijoittuen sarjan toiseksi. Vuonna 2013 Varhaug teki paluun GP2-sarjaan Hilmer Motorsport -tallissa. Hän ajoi neljä kilpailua, kunnes rahoitus ongelmien takia hänet korvattiin Espanjasta lähtien Jon Lancasterilla. Vuonna 2014 Varhaug teki paluun GP3-sarjaan kilpaillen jälleen Jenzer Motorsport -tallissa saavuttaen 12 pistettä.


title: Guirane N’Daw

text: Guirane N’Daw (s. 24. huhtikuuta 1984 Rufisque, Senegal) on senegalilainen jalkapalloilija. Hän edustaa Espanjan Primera Divisiónissa pelaavaa Zaragozaa, jossa hän on lainalla ranskalaisesta Saint-Étiennesta. Hän on pelipaikaltaan puolustava keskikenttäpelaaja.


title: Guirane N’Daw

text: N’Daw aloitti uransa Sochauxista, pelaten aluksi seuran juniorijoukkueissa ja nousten sieltä edustusjoukkueeseen. Hän pelasi yhteensä yli 120 sarjaottelua kuuden pelaamansa kauden aikana joukkueessa. Vuonna 2008 N’Daw teki sopimuksen Nantesin kanssa.


title: Guirane N’Daw

text: Kaudeksi 2009–2010 hän siirtyi lainasopimuksella Saint-Étienneen, johon sisältyi myös osto-optio kauden jälkeen. Lopulta hyvin sujuneen lainakauden jälkeen N’Daw siirtyi pysyvällä siirrolla joukkueeseen.


title: Guirane N’Daw

text: 24. tammikuuta 2011 N’Daw siirtyi loppukauden kestävällä lainasopimuksella espanjalaisseura Zaragozaan.


title: Mukdenin taistelu

text: Mukdenin taistelu () oli Venäjän–Japanin sodan taistelu, joka käytiin 20. helmikuuta – 10. maaliskuuta 1905 Mukdenin kaupungin (nyk. Shenyang) eteläpuolella Mantšuriassa. Se oli suurimpia maataisteluita ennen ensimmäistä maailmansotaa. Venäjän keisarikunnan joukkoja komensi jalkaväenkenraali Aleksei Kuropatkin ja Japanin keisarikunnan armeijoita johti sotamarsalkka Ōyama Iwao. Taisteluun osallistui yli puoli miljoonaa sotilasta. Taistelu päättyi saarrostusta pelänneiden venäläisten vetäytymiseen ja Japanin voittoon. Mukdenin taistelu oli Venäjän–Japanin sodan viimeinen suuri maataistelu.


title: Mukdenin taistelu

text: Shahojoen taistelun jälkeen 5.–17. lokakuuta 1904 Venäjän keisarikunta ja Japanin keisarikunta ottivat yhteen Mukdenin eteläpuolella Sandepun (nyk. Shendanbaocun) kaupungin ympäristössä 25.–29. tammikuuta 1905. Sandepun taistelu päättyi ratkaisemattomana venäläisten vetäydyttyä. Port Arthurin (nyk. Lüshunkou) piirityksen (30. heinäkuuta 1904 – 2. tammikuuta 1905) voitokkaan kenraalin Nogi Maresuken johtama 3. Armeija oli siirtynyt asemiin Okun 2. Armeijan taakse.


title: Mukdenin taistelu

text: Koko Japanin keisarikunnan taisteluvahvuus mukaan lukien kaikki mahdolliset reservit oli keskitetty Mukdeniin. Suuret tappiot ja Venäjän keisarillisen laivaston lähestyminen Japanin vesiä lisäsi marsalkka Oyamalle paineita saada voitto Venäjän armeijoista.


title: Mukdenin taistelu

text: Aleksei Kuropatkin oli sijoittanut kolme armeijaansa oli 150 km pituiselle linjalle puolustusryhmitykseen ja siinä ei ollut syvyyttä. Venäjän armeijoissa oli 330 000 miestä, 1 266 tykkiä ja 56 konekivääriä.


title: Mukdenin taistelu

text: Venäläisistä katsottuna äärimmäisenä oikealla, tasamaalla oli Hunhe-joen maastossa ratsuväenkenraali Aleksandr von Kaulbarsin 2. Mantšurian Armeija. Rintaman pituus oli 25 km, miehiä 100 000, 439 tykkiä ja 24 konekivääriä. Keskellä Port Arthurin ja Mukdenin maan- ja rautatien molemmin puolin 20 km kaistaleella oli asemissa ratsuväenkenraali Aleksandr von Bilderlingin johtama 3. Mantšurian Armeija. Hänellä oli 68 000 miestä, 266 tykkiä ja 10 konekivääriä. Vuoristoa vasten oli sijoitettuna Nikolai Linevitšin 1. Mantšurian Armeijan 107 000 miestä, 370 tykkiä ja 22 konekivääriä. Tälle sivustalle oli myös koottu 2/3 venäläisten ratsuväestä komentajanaan kenraali Paul von Rennenkampf yhteensä noin 40 000 miestä ja 144 tykkiä.


title: Mukdenin taistelu

text: Sotamarsalkka Oyama oli ryhmittänyt Kurokin 1. Armeijan 60 000 miestä ja 170 tykkiä sekä Nozun 4. Armeijan 50 000 miestä ja 204 tykkiä Mukden–Port Arthur -maan- ja rautatien maastoon. Venäläisistä katsottuna äärimmäisenä oikealla Hunhe-joen maastossa oli Okun 2. Armeija 50 000 miestä ja 200 tykkiä. Nogin 3. Armeija 50 000 miestä ja 268 tykkiä oli pystynyt salassa keskittymään 2. A:n taakse piiloon. Uudelleen muodostettu Kageakin 5. Armeija oli venäläisten vasemmalla sivustalla. Kageakin armeijassa oli vain yksi eli 11. divisioona ja se ei ollut täysivahvuinen, miehiä vain 30 000 miestä ja 84 tykkiä.


title: Mukdenin taistelu

text: Näiden lisäksi Oyamalla oli henkilökohtaisena reservinä 3. jalkaväkidivisioona ja kolmas reserviprikaatia. Japanilaisilla oli kaikkiaan 270 000 miestä, 1 062 tykkiä ja 200 konekivääriä.


title: Mukdenin taistelu

text: Kuropatkin oli vakuuttunut, että japanilaisten päähyökkäyssuunta olisi hänen vasemmalta sivustastaan vuoristoalueelta. Japanilaiset olivat tehokkaita juuri tällaisessa maastossa ja alueella olevat aikaisemman 3. Armeijan veteraanit 11. divisioonasta vahvistivat hänen näkemystään. Huhuja liikkui myös Mongolian suunnalta rautateitse tapahtuvasta hyökkäyksestä.


title: Mukdenin taistelu

text: Oyaman suunnitelmana oli ympäröidä Mukden kuunsirpin muotoisesti ja siten katkaista venäläisten pakotie. Oyama oli aikanaan itse todistamassa saksalaisten Sedanin taistelun voittoa 1870 ja se mielessä hän teki suunnitelmansa.


title: Mukdenin taistelu

text: Oyaman ohjeiden mukaisesti kaupunkitaistelua Mukdenissa tuli välttää. Koko sodan ajan japanilaiset välttivät tarkkaan kiinalaisten siviiliuhreja ja halusivat pitää väestön puolellaan. Tämä politiikka poikkesi vahvasti edellisestä Kiinan–Japanin sodasta.


title: Mukdenin taistelu

text: Japanin 5. Armeija hyökkäsi venäläisten vasempaan sivustaan ja sitä tuki Kurokin 1. Armeijan yksiköt. Kuropatkin vahvisti sivustaansa omilla reserveillään. Tilanne rauhoittui rintamalohkolla.


title: Mukdenin taistelu

text:
Helmikuun 27. päivänä Japanin 1. A, 2. A ja 4. A hyökkäsivät eteenpäin omilla rintamalohkoillaan. Nogin 3. A aloitti samalla laajan sivustakierroksen, tarkoituksenaan hyökätä Mukdeniin luoteesta, Sinmintinin teiden suunnasta.
Japanilaisilla oli aloite käsissään ja he aloittivat venäläisjoukkojen saartamisen, huolimatta siitä että heidän keskustansa ei ollutkaan päässyt etenemään tarpeeksi nopeasti ja pitkälle. Kuropatkin ei pitänyt Nogin sivustahyökkäystä vaarallisena lähettäen vain vähäistä tukea.


title: Mukdenin taistelu

text: Vasta 2. maaliskuuta illalla Kuropatkinille selvisi, että koko venäjän maavoimia uhkaa romahtaminen oikealta sivustalta. Kenraali Kuropatkin antoi käskyn siirtää vasemmalta sivustaltaan joukkoja vahvistaakseen Kaulbarsin 2. Mantšurian Armeijaa. Joukkojen siirtämisen koordinointi epäonnistui kuitenkin ja 1. sekä 3. Mantšurian Armeijan alueella oli täysi kaaos. Von Kaulbarsin piti myös hyökätä mutta ei pystynyt siihen.


title: Mukdenin taistelu

text: Kuropatkin lyhentää puolustuslinjaansa ja vetää joukot Hunhe-joen taakse.


title: Mukdenin taistelu

text: Oyama sai oman Sedaninsa ja hän antoi kaikille armeijoilleen hyökkäyskäskyn. Kurokin 1. armeija murtautui edessään olevan Nikolai Linevitšin ja von Bilderlingin armeijoiden välissä olevan aukon läpi. Onni oli japanilaisten puolella, sää lauhtui mutta Hunhe-joki pysyi jäätyneenä ja siitä ei tullut estettä japanilaisten hyökkäykselle. Kuropatkinin joukot uhkasivat jäädä mottiin ja hän antoi käskyn pohjoiseen vetäytymisestä 9. maaliskuuta.


title: Mukdenin taistelu

text: Venäläisten vetäytyminen muodostui silmittömäksi paoksi, jossa aseita ja haavoittuneita jätettiin jälkeen. Japanilaiset olivat kuitenkin liian väsyneitä täysimittaiseen takaa-ajoon. Perjantaina 10. maaliskuuta japanilaiset miehittivät Mukdenin.


title: Mukdenin taistelu

text: Mukdenin taistelun jälkeen ei Venäjän ja Japanin välillä tapahtunut enää mitään suurempia maataisteluita.


title: Mukdenin taistelu

text: Carl Gustaf Emil Mannerheim suoritti 18.–26. helmikuuta 1905 pitkän tiedusteluretken Sinmintinin kautta kohti Mongolian rajaa etsien viittauksia japanilaisten sivustasotatoimista. Viitteitä Mannerheimin osallistumisesta retkeen eversti Jakov Gillenschmidtin ryhmän mukana on hänen päiväkirjassaan. Retkikunta onnistui vain vahingoittamaan rautatiesiltaa räjähteiden puutteiden vuoksi. Silta oli kuusi kilometriä Haichenasta pohjoiseen. Retkikunta palasi Sinmintinin kautta matkattuaan 400 km viidessä päivässä.


title: Mukdenin taistelu

text: Torstaina 2. maaliskuuta 1905 Mannerheim ilmoittautui eskadroonineen XVII armeijakunnan komentajalle, kenraaliluutnantti Andrei Selivanoville ja seuraavana päivänä hän majoittui Huangutenin kylään (nyk. luultavasti Hongqicun, N41.841368° E123.299975°).


title: Mukdenin taistelu

text: Lauantaina 4. maaliskuuta 1905 Mannerheim joutui kovaan tulitaisteluun Tintšientunin (nyk. Xing Shencun, N41.821255° E123.238188°) kylän lähistöllä, jossa hänen hevosensa Talisman kaatui. Maanantaina 6. maaliskuuta Mannerheim majoittui Sinmintinin tien varrella olevaan Tsuanwantsen (nyk. Xinfagzi, N41.857016° E123.250528°) kylään ja joutui keskelle japanilaisten voimakasta hyökkäystä. Tiistaina 7. maaliskuuta majapaikkana oli Huantšitelin kylä (sijainti tuntematon). Kuropatkinin päätettyä luopua Mukdenista Mannerheim pääsi perjantaina 10. maaliskuuta vihdoin sairaalajunaan parantamaan yli 40 asteen kuumettaan.


title: Häviöllinen pakkausmenetelmä

text: Häviölliset pakkausmenetelmät pienentävät pakatun tiedoston kokoa rajusti poistamalla siitä informaatiota, jolloin pakkauksen jälkeen purettu tiedosto ei ole täysin samanlainen alkuperäisen kanssa. Useimmiten häviöllisiä menetelmiä käytetään äänen, kuvien ja videon pakkaamiseen. Tyypillisesti häviölliset pakkausmenetelmät perustuvat diskreetin kosinimuunnoksen tai joissain tapauksessa aallokemuunnoksen hyväksikäyttöön.


title: Sergei Lomanov (1980)

text: Sergei Sergejevitš Lomanov (, s. 2. kesäkuuta 1980 Krasnojarsk, Neuvostoliitto) on venäläinen, hyökkääjänä pelaava jääpalloilija, joka edustaa Jenisei Krasnojarskia. Hän on ollut 2000-luvulla maailman menestyksekkäimpiä ja arvostetuimpia jääpalloilijoita.


title: Sergei Lomanov (1980)

text: Seurajoukkueissa


title: Sergei Lomanov (1980)

text: Maajoukkueessa


title: Sergei Lomanov (1980)

text: Henkilökohtaisesti


title: Fernando Birri

text: Fernando Birri (13. maaliskuuta 1925 Santa Fe, Argentiina – 27. joulukuuta 2017 Rooma, Italia) oli argentiinalainen elokuvaohjaaja, jota kutsuttiin ”uuden eteläamerikkalaisen elokuvan isäksi”. Hänen tunnettuihin elokuviinsa kuuluu muun muassa "Vanha mies, jolla on valtavat valkoiset siivet" (1988).


title: Fernando Birri

text: Birri opiskeli elokuva-alaa Roomassa Centro sperimentale di cinematografiassa 1950–1953. Hän palasi Santa Fehen 1956 ja perusti Universidad Nacional del Litoral -yliopistoon elokuvainstituutin. Seuraavana vuonna hän ryhtyi kuvaamaan Santa Fen köyhälistön kurjuutta. Hanke kesti kolme vuotta ja päättyi 1958. Vuonna 1966 sai ensi-iltansa hänen 33-minuuttinen dokumenttinsa "Tire Dié", joka sai kriitikkojen kiitokset. Hän jatkoi siksi samalla linjalla, ja 1960 valmistui "Buenos Aires, Buenos Aires" ja sen jälkeen 1961 "Los Inudados", josta hänelle myönnettiin Venetsian elokuvajuhlien palkinto parhaasta esikoisohjauksesta.


title: Fernando Birri

text: Birri ohjasi vielä yhden elokuvan, "La Pampa" (1963), jonka jälkeen hän jätti elokuvat 12 vuodeksi. 1985 valmistui hänen Ernesto Che Guevarasta tekemänsä elokuva "Mi hijo el Che". Che oli aiheena seuraavassakin elokuvassa, "Che, ¿muerte de una utopia?", mutta se ei saanut kaupallista levitystä. Sittemmin hän teki kaksi elokuvaa, "El siglo del viento" (1999) ja "ZA 05. Lo viejo y lo nuevo (2006).


title: Fernando Birri

text: Birri oli vuonna 2009 vierailevana professorina Yhdysvalloissa Tuftsin yliopistossa, jossa hän opetti kahdella latinalaisamerikkalaista elokuvaa käsitelleellä kurssilla.


title: Adolfo Rodríguez Saá

text: Adolfo Rodríguez Saá (s. 1947) on argentiinalainen poliitikko. Hän toimi maansa presidenttinä viikon ajan vuoden 2001 lopussa. Hän on ollut pitkään San Luisin maakunnan senaattori. Koulutukseltaan hän on lakimies.


title: Töpökolibrit

text: Töpökolibrit ("Chaetocercus") on kolibrien heimoon kuuluva lintusuku. Sukuun kuuluu kuusi neotrooppisella alueella elävää lajia.


title: Kettukolibrit

text: Kettukolibrit ("Selasphorus") on kolibrien heimoon kuuluva lintusuku. Sukuun kuuluu seitsemän Keski- ja Pohjois-Amerikassa elävää lajia.


title: Kestilä (taajama)

text: Kestilä on Siikalatvan kunnassa sijaitseva taajama, ja entisen Kestilän kunnan kirkonkylä. Taajama sijaitsee noin 35 kilometriä kuntakeskuksesta Pulkkilasta itään. Taajama oli Kestilän kunnan kuntakeskus, kunnes vuoden 2009 alussa Kestilän, Piippolan, Pulkkilan ja Rantsilan kunnat yhdistyivät Siikalatvan kunnaksi, jonka kuntakeskukseksi tuli Pulkkilan kirkonkylä. Vuoden 2016 lopussa taajamassa asukkaita oli 532.


title: Kestilä (taajama)

text: Taajamassa sijaitsee muun muassa vuosina 1854–1855 valmistunut puinen ristikirkko.


title: Kestilä (taajama)

text: Kylällä risteävät Suomen pisin seututie 800 ja seututie 822.


title: Bryan Hartnell

text: Bryan Calvin Hartnell on toinen kahdesta eloonjääneestä, jotka selvisivät sarjamurhaaja Zodiac Killerin suorittamista veritöistä. .


title: Bryan Hartnell

text: Hartnell (20) oli tyttöystävänsä Cecelia Shepard (22) kanssa piknikillä syyskuussa 1969 syrjäisellä Berryessajärvellä Kaliforniassa, kun tuntematon mies ilmestyi heidän luokseen. Mies oli peittänyt kasvonsa hupulla, ja kertoi karanneensa vankilasta Montanassa tai Coloradossa. Hän halusi rahaa ja auton paetakseen Meksikoon. Hartnell tarjosi lompakkoaan ja autonsa avaimia. Vieras ei ottanut kumpaakaan, vaan sitoi nuoret muovisella pyykkinarulla, ja alkoi puukottaa heitä silmittömästi. Tämän tehtyään vieras käveli pois. Lähellä olleet kalastajat kuulivat kirkumista ja hälyttivät puistoa valvovat vartijat paikalle. Ambulanssi vei uhrit sairaalaan kriittisessä tilassa. Kaksi vuorokautta myöhemmin Shepard menehtyi.


title: Bryan Hartnell

text: Poliisin tutkiessa tapahtumapaikalla mistä murhaaja oli tullut he löysivät renkaanjäljet uhrien auton takaa. Tarkempi tutkimus paljasti auton oveen kirjoitetun päivämäärän ja pyöreän symbolin, jonka yli kulki risti. Merkki oli sarjamurhaaja Zodiacin omaksuma tunnus, ja ovipellissä oleva päivämäärä sama, jolloin hän oli käynyt edellisten uhriensa Darlene Ferrinin ja Michael Renault Mageaun kimppuun.


title: Bryan Hartnell

text: Hartnell toipui vammoistaan. Teon tekijää ei saatu kiinni poliisien vuosikausia kestäneestä uurastuksesta huolimatta.


title: Dmitri Gluhovski

text: Dmitri Gluhovski (s. 1979 Moskova) on venäläinen toimittaja ja kirjailija. Hänen esikoisromaaninsa "Metro 2033" julkaistiin vuonna 2005.


title: Héctor José Cámpora

text: Héctor José Cámpora (1909-1980) oli argentiinalainen poliitikko. Hän toimi maansa presidenttinä vajaan kahden kuukauden ajan kesällä 1973. Cámpora oli koulutukseltaan hammaslääkäri. Hän oli Juan Perónin uskollinen kannattaja. Cámpora asettui ehdokkaaksi maaliskuun 1973 vaaleissa, koska Perónin ehdokkuus oli kielletty. Kesällä, kun Perón oli palannut maanpaosta, Cámpora erosi, jotta maassa pitäisi järjestää uudet vaalita.


title: Risto Rikala

text:
Risto Rikala (s. 1979 Kotka) on suomalainen rumpali, joka on soittanut useissa kokoonpanoissa, kuten Jenni Vartiainen, Redrama, Ronya, Kwan, Elastinen, Kaija Koo, Laura Voutilainen ja Ben Granfelt Band. Rikala on ollut Jenni Vartiaisen rumpali vuodesta 2007. Hän on opiskellut Helsingin Pop & Jazz Konservatoriossa.
Rikala soittaa Yamaha -rummuilla, Sabian -symbaaleilla ja Balbex -kapuloilla. Hän on tohtori Kalle Rikalan pojanpojan poika.


title: Metro 2033 (romaani)

text: Metro 2033 () on venäläisen kirjailijan Dmitri Gluhovskin esikoisteos vuodelta 2005. Teos julkaistiin alun perin internetissä vuonna 2002. Teoksen käännösoikeudet on myyty useisiin maihin, ja Suomessa teos ilmestyi ensi kerran vuonna 2010. "Metro 2033" on innoittanut myös samannimiseen videopeliin. Gluhovski on kirjoittanut teokselle kaksi jatko-osaa, jotka mukailevat nimeltään ensimmäistä osaa. "Metro 2034" ilmestyi vuonna 2009, ja suomenkielinen käännös julkaistiin vuonna 2011. Vuonna 2015 ilmestyi sarjan kolmas osa, "Metro 2035", joka perustuu videopeliin "".


title: Metro 2033 (romaani)

text:
"Metro 2033" on post-apokalyptinen kertomus ydinsodan jälkeisestä Moskovasta, jossa ihmiskunnan viimeiset eloonjääneet ovat vetäytyneet asumaan metrotunneleihin. Teoksessa kuvattu metroverkosto vastaa tosimaailman Moskovan metroa. Eletään nimenmukaisesti vuotta 2033, jolloin ydinsodasta on kulunut parikymmentä vuotta, mutta elämä maan päällä on yhä ihmiselle mahdotonta. Maan ovatkin vallanneet täysin uudenlaiset elämänmuodot, ja ihmisten osaksi on jäänyt taistella viimeisestä elintilastaan muukalaisia ja toisiaan vastaan. Teosta voi tarkastella dystopiana, jossa varoitetaan siitä, mihin liika teknologiausko ja ydinaseiden käyttäminen voi johtaa.
Teos alkaa kuvauksella metrotunnelin elämästäVDNH-nimisellä asemalla, jossa päähenkilö Artjom asuu isäpuolensa Suhoin kanssa. Parikymppinen nuorukainen Artjom syntyi ennen ydinsodan alkua maan päällä, mutta joutui jo vauvana pakenemaan metrotunneleihin äitinsä kanssa. Hänen äitinsä kuitenkin menehtyi pian rottien hyökätessä metroasemalle tuhoten kaiken tieltään. Artjom pelastui Suhoin ottaessa tämän mukaansa paetessaanresiinalla muutaman muun eloonjääneen kanssa. Turvaan päästyään Suhoi otti pojan kasvattamisen tehtäväkseen.


title: Metro 2033 (romaani)

text: Teoksen nykyhetkessä aiemmin rauhallista, mutta syrjäistä asemaa ovat viime aikoina ryhtyneet terrorisoimaan maan päältä hyökkäyksiä tunneleihin tekevät mutantit. Mutantit ovat kiiltävän mustaihoisia, voimakkaita ja petomaisia, mutta ruumiinrakenteeltaan ihmisenkaltaisia. Mutantit herättävät pelkoa ja pakokauhua asemalla, ja ihmisiä on alkanut myös katoamaan mystisesti. Pian paikalle kutsutaan avuksi Hunter-niminen stalker. Stalkerit ovat ihmisiä, jotka oman henkensä uhalla nousevat aika ajoin maan pinnalle hankkimaan esimerkiksi polttopuuta ja muuta metron elämälle tarpeellista materiaalia ja ovat kohdanneet silmästä silmään säteilyn synnyttämät uuden maailman kauhut. Salassa muilta Artjom saa Hunterilta tehtävän viedä viesti stalker Melnikille metroverkoston keskiössä sijaitsevaan Polikseen, ellei hän palaa tietyssä ajassa tutkimusretkeltään mustien mutanttien alkulähteelle. Koska Hunter ei palaa sovittuun aikaan retkeltään, Artjom olettaa tämän kuolleen ja lähtee vaaralliselle matkalle kohti Polista.


title: Metro 2033 (romaani)

text: Matkalla metrotunneleissa Artjom kulkee niin yksin kuin tiheästi vaihtuvien seuralaistenkin kanssa. Monien onnekkaiden sattumusten ja useiden vastoinkäymisten jälkeen Artjom pääsee lopulta Polikseen ja kohtaa siellä stalker Melnikin, jolle Hunterin osoittama viesti oli tarkoitettu. Viestin luettuaan Melnik vie Artjomin Polista hallinnoivan neuvoston eteen. Artjom saa tehtäväkseen nousta maanpäälliseen Suureen kirjastoon etsimään erästä erittäin salaista kirjaa, jossa ennustetaan maailman tulevaisuus. Tehtävä kuitenkin epäonnistuu, eikä kirjaa löydy. Artjom joutuu pakenemaan, sillä hän ei voi enää palata Polikseen saatuaan neuvoston vihat niskoilleen. Selvittyään pakomatkalta hän ryhtyy Melnikin kanssa selvittämään, miten mustien mutanttien maanpäällinen pesä voitaisiin tuhota. Selviää, että eräässä paikassa on olemassa vielä sodanaikaisia ohjuksia, mutta sinne pääsee ainoastaan salatun toisen metroverkoston kautta.


title: Metro 2033 (romaani)

text: Sattuman kautta toinen metrotunneliverkosto löytyy, raketit löydetään ja ne asetetaan valmiuteen. Ennen niiden laukaisemista Artjom ehtii vierailla kotiasemallaan VDNH:lla, jota mutanttien toistuvat hyökkäykset ovat kohdelleet kaltoin. Monet ovat kuolleet tai paenneet, mutta Artjom löytää kuitenkin isäpuolensa Suhoin, joka pitää pystyssä viimeistä eloonjääneiden linnaketta ja on valmis kuolemaan asemaa puolustaessaan. Tälle ei kuitenkaan ole tarvetta, sillä mustien tuhoaminen ohjuksilla onnistuu. Juuri ennen ohjusten laukaisua Artjom saa kuitenkin mielessään merkillisen yhteyden mustiin mutantteihin, jotka kertovat hänelle, etteivät ole tappaneet ihmisiä tahallaan, vaan yrittäneet ainoastaan saada keskusteluyhteyden ihmisiin. Heidän aikeensa eivät ole siis olleet pahat, vaan heiltä on vain puuttunut kunnollinen keskusteluväylä ihmisen kanssa kommunikoimiseen, ja he haluaisivat elää sovussa ihmisten kanssa. Artjom ymmärtää, että mustat ovatkin vain ihmisiä kehittyneempiä uudenlaisia elämänmuotoja, jotka ovat sopeutuneet menestymään muuttuneessa elinympäristössä. Artjomin ollessa juuri kertomaisillaan tästä ohjuksen laukaisijoille, on kuitenkin jo liian myöhäistä perua käskyä ja pesä tuhoutuu. Teos loppuu siihen, kun Artjom palaa pettyneenä takaisin metrotunneleihin.


title: Metro 2033 (romaani)

text: "Metro 2033" on ollut jo internetissä ilmestyessään suosittu teos, ja joidenkin arvioiden mukaan sitä on luettu verkossa ainakin kaksi miljoonaa kertaa. Kirjaversiotakin on myyty yksistään Venäjällä lähes puoli miljoonaa kappaletta. Gluhovski voitti teoksesta palkinnon Euroconissa vuonna 2007.


title: Mari Strachan

text: Mari Strachan on walesilainen kirjailija. Hänen romaaninsa "Hiljaisuus soi h-mollissa" ilmestyi 2009.


title: Tabarka

text: Tabarka (, myös Thabarka tai Barga paikallisille) on kaupunki Välimeren rannalla pohjoisessa Tunisiassa Jendouban kuvernoraatissa, noin 170 kilometriä Tunisian pääkaupungista Tunisista länteen. Asukkaita Tabarkassa oli 15 634 vuonna 2004. Tabarka sijaitsee lähellä Algerian rajaa, noin 15 kilometriä rajalta.


title: Tabarka

text: Kansainvälisesti Tabarka on tunnettu muun muassa kauniista koralleistaan ja kesällä pidettävistä jazz-festivaaleistaan. Tabarka on myös suosittu kaupunki turistien keskuudessa kesäkuukausina.


title: Tabarka

text: Tabarkan virallinen lentoasema on nimeltään 7 Novembre International Airport.


title: Hipólito Yrigoyen

text: Hipólito Yrigoyen (1852–1933) oli argentiinalainen poliitikko. Hän oli lakimies, professori ja metsänhoitaja, ja nousi radikaalipuolueen johtoon vuonna 1896. Yrigoyen toimi maansa presidenttinä kahdesti: 1916–1922 ja 1928–1930. Hänen ensimmäisen kautensa aikaan Argentiina pysyi puolueettomana ensimmäisen maailmansodan ajan. Vuonna 1928 hänet valittiin suurella ääntenenemmistöllä. Vuoden 1929 talouslama heikensi hänen valtaansa, ja presidenttikausi päättyi sotilasvallankaappaukseen 1930. Syrjäytetty Yrigoyen vietti loppuelämänsä arestissa Martín Garcían saarella, missä hän kuoli vuonna 1933.


title: Kai Meyer

text: Kai Meyer (s. 1969 Lyypekki) on saksalainen kirjailija.


title: Heinäsirkka (albumi)

text: Heinäsirkka on samaa taiteilijanimeä käyttävän suomalaisen laulaja-lauluntekijän Anne Taskisen debyyttialbumi. Se julkaistiin vuonna 1985. "Speedy Gonzales" -kappaleella laulaa myös näyttelijä-muusikko Matti Pellonpää.


title: Tietäjän lapsuus

text: Tietäjän lapsuus () on vuonna 1988 ilmestynyt Diana Wynne Jonesin kirjoittama nuorten fantasiaromaani. Se oli ilmestymisvuonnaan ehdolla Carnegie Medalin saajaksi.


title: Tietäjän lapsuus

text: Kirja kertoo sarjan edellisestä osasta tutun Christopher Chantin lapsuudesta. Christopherin vanhemmille selviää, että heidän poikansa voi vierailla muissa maailmoissa uniensa välityksellä ja tuomaan niistä tavaroita mukanansa. Christopherin "henkimatkat" tekevät hänestä äärrettömän arvokkaan hänen enolleen, Ralphille. Ralph kertoo pojalle testaavansa hänen kykyjään, vaikka todellisuudessa Ralph haluaa vain hyötyä Christopherin lahjakkuudesta. Matkoillaan Christopher kohtaa muun muassa maagisia olentoja sekä Ashethin, joka elää temppelissä.


title: Tietäjän lapsuus

text: Samanaikaisesti, Christopherin vanhemmat päättävät lähettää poikansa sisäoppilaitokseen, jossa hän oppii muun muassa hallitsemaan kykyään paremmin. Sisäoppilaitoksessa Christopherille ja hänen opettajalleen selviää, että Christopher menettää kykynsä taikoa, kun hänellä on hopeaa. Ilman hopeaa hän on sen sijaan maailman voimakkain velho.


title: Juan Manuel de Rosas

text: Juan Manuel de Rosas (1793-1877) oli argentiinalainen konservatiivipoliitikko, Argentiinan ensimmäinen "Caudillo" eli sotilasjohtaja. Hän oli Buenos Airesin maakunnan kuvernööri 1829–1832 ja 1835–1852. Hänellä oli runsaasti valtaa, sillä aluehallinto oli voimakasta ja valtiollinen järjestäytyminen oli hajanaista. Yli 20 vuotta jatkuneen valtansa aikana hän sai paljon ihailijoita ja paljon vihamiehiä. Hän hankki varallisuutensa 1810-luvulla maanviljelijänä ja naudanlihan myyjänä.


title: Rakkautta pakoon

text: Rakkautta pakoon on suomalaisen laulaja-lauluntekijän Heinäsirkan toinen studioalbumi. Se julkaistiin vuonna 1987.


title: Saint-Jean (joki)

text: Saint-Jean on Pohjois-Québecissä virtaava joki, jonka pituus on 256 kilometriä ja valuma-alue 5 600 neliökilometriä. Se saa alkunsa Labradorin ylängön lounaisosasta, josta se virtaa kohti etelää vuoristoisen erämaan halki ja laskee Saint Lawrencen lahteen Rivière-Saint-Jeanin kylän kohdalla.


title: Saint-Jean (joki)

text: Joki on suosittu kalastuskohde, josta pyydetään pääasiassa lohta. Tutkimusten mukaan siinä elää myös amerikanankeriaita, haukia, imukarppeja, juovaturpia, jääturskia, kolmipiikkejä, koskisärkiä, mateita sekä puronieriöitä.


title: Quirino Cristiani

text: Quirino Cristiani (2. heinäkuuta 1896 Italia – 2. elokuuta 1984 Argentiina) oli argentiinalainen elokuvatuottaja ja animaatioiden tekijä. Cristiani muutta Italiasta Argentiinaan 1900. Hän teki maailman ensimmäisen pitkän piirrosfilmin ("El Apóstol", 1917), joskin kunnia usein erheellisesti annetaan Walt Disneyn pitkälle piirroselokuvalle "Lumikki ja 7 kääpiötä". Hän teki myös ensimmäisen pitkän piirretyn äänielokuvan, joka oli "Peludópolis", 1931.


title: Rastislav Pavlikovský

text:
Rastislav Pavlikovský (s. 2. maaliskuuta 1977 Ilava, Tšekkoslovakia) on slovakialainen jääkiekkoilija ja maailmanmestari, joka pelaa Liiga-joukkue Kalpa:ssa. Hän on pelipaikaltaan keskushyökkääjä. Ruotsin ja kotimaansa Slovakian lisäksi Pavlikovský on pelannut urallaan myös Pohjois-Amerikassa, Suomessa, Sveitsissä, KHL:ssä ja Tšekissä.
Pavlikovský on HK Dukla Trenčínin kasvatti. Hän pelasi joukkueessa ensimmäiset Slovakian Extraliigan ottelunsa kaudella 1993–1994, jolloin 16-vuotias Pavlikovský pelasi kolme runkosarjaottelua tehden yhden syöttöpisteen. Kausi 1994–1995 toi hänelle 14 runkosarjaottelussa seitsemän syöttöpistettä sekä kuudessa playoff-ottelussa tehot 1+1=2.


title: Rastislav Pavlikovský

text: Pavlikovský siirtyi kaudeksi 1995–1996 OHL-joukkue Sault Ste. Marie Greyhoundsiin, mutta hän palasi kesken kauden Trenčíniin ja teki siellä 22 runkosarjaottelussa tehot 5+2=7. Pavlikovský edusti myös seitsemän ottelun verran Trenčínin kakkosjoukkuetta Slovakian 1. ligassa. Kausi 1996–1997 on jäänyt toistaiseksi hänen ainoaksi kokonaiseksi kaudekseen Slovakian Extraliigassa. Hän teki 42 runkosarjaottelussa tehot 10+13=23 ja voitti keväällä 1997 Slovakianmestaruuden.


title: Rastislav Pavlikovský

text: Kauden 1997–1998 Pavlikovský aloitti Trenčínissä, mutta hän ehti pelata vain kolme runkosarja- ja yhden EHL-ottelun, kun Pavlikovský siirtyi IHL:ään. Hän pelasi siellä yhden ottelun Las Vegas Thunderissa ja loput 74 runkosarjaottelua Utah Grizzliesissa, jossa Pavlikovský teki tehot 17+29=46. Pavlikovský pelasi kauden aikana myös ssa. Ottawa Senators varasi hänet 246. pelaajana . Pavlikovský jatkoi pelejään kaudella 1998–1999 Cincinnatissa, jossa hän edusti noin puolet kaudestaan AHL-joukkue Cincinnati Mighty Ducksia ja puolet IHL-joukkue Cincinnati Cyclonesia. Enemmän Pavlikovský pelasi kuitenkin Mighty Ducksissa, jossa hän teki 36 runkosarjaottelussa tehot 12+23=35 sekä kahdessa playoff-ottelussa yhden syöttöpisteen.


title: Rastislav Pavlikovský

text:
Kaudella 1999–2000 Pavlikovský pelasi AHL:ää Mighty Ducksissa ja Philadelphia Phantomsissa sekä IHL:ää Grand Rapids Griffinsissa.
Pavlikovský pelasi yhden IHL-ottelun Grand Rapids Griffinsissa, kunnes hän siirtyi kaudeksi 2000–2001 SM-liigajoukkue Jokereihin. Pavlikovský ei kuitenkaan vastannut siellä odotuksia ja hän teki seitsemässä ottelussa vain yhden syöttöpisteen. Loppukauden hän pelasi Elitserien-joukkue HV71:ssä, jossa Pavlikovský teki 23 ottelussa tehot 8+6=14. Hän pelasi joukkueessa myös seuraavankin kauden 2001–2002, jolloin Pavlikovský teki 46 ottelussa tehot 14+16=30. Hän oli HV71:n toiseksi paras maalintekijä Per-Åge Skrøderin jälkeen.


title: Rastislav Pavlikovský

text: Pavlikovský palasi kaudeksi 2002–2003 Pohjois-Amerikkaan. Hän pelasi koko kauden AHL-joukkue Houston Aerosissa, jossa Pavlikovský voitti Calder Cupin keväällä 2003. Vuoden mittaisen Pohjois-Amerikan visiitin jälkeen hän palasi kaudeksi 2003–2004 Elitserieniin ja siirtyi Leksands IF:ään. Joukkue putosi HockeyAllsvenskaniin keväällä 2004, mutta Pavlikovský jatkoi Elitserien-uraansa kaudella 2004–2005 nousijajoukkue Mora IK:ssa, jossa hän oli tehoilla 12+22=34 joukkueen kolmanneksi paras pistemies. Kauden 2005–2006 Pavlikovský pelasi MODO Hockeyssa, jonka sisäisen pistepörssin hän voitti tehoilla 10+22=32.


title: Rastislav Pavlikovský

text: Vuodet 2006–2008 Pavlikovský pelasi Sveitsin Nationalliga A:n ZSC Lionsissa. Hän voitti kaudella 2006–2007 joukkueen sisäisen pistepörssin tehoilla 9+26=35. Toisella kaudellaan 2007–2008 Pavlikovský voitti Sveitsinmestaruuden. Kauden 2008–2009 hän pelasi KHL-joukkue Sibir Novosibirskissä ja kauden 2009–2010 Pavlikovský aloitti marraskuussa 2009 Tšekin Extraliigan HC Litvínovissa, jonka hän kuitenkin jätti kahden ottelun jälkeen joulukuussa. Pavlikovský siirtyi loppukaudeksi HockeyAllsvenskanissa pelaavaan Örebro HK:hon.


title: Rastislav Pavlikovský

text: Pavlikovský haki syksyllä 2010 sopimusta NHL-joukkue Chicago Blackhawksista, mutta se jäi saamatta ja hän siirtyi lokakuussa Elitserien-joukkue AIK IF:ään yksivuotisella sopimuksella. Pavlikovský ei saanut AIK:hon enää uutta sopimusta kaudeksi 2011–2012. Hän teki marraskuussa lyhyen sopimuksen Moran kanssa mutta lähti sieltä joulukuussa ja palasi AIK:hon.


title: Rastislav Pavlikovský

text: Pavlikovský edusti Slovakiaa Salt Lake Cityn olympiakisoissa 2002. Kisat olivat hänelle ensimmäiset miesten arvokisat ja hän oli tehoilla 2+3=5 Slovakian toiseksi paras pistemies Marian Hossan jälkeen. Pavlikovský voitti samana vuonna myös maailmanmestaruuden. Hän on pelannut MM-kilpailuissa sittemmin myös vuosina 2004, 2006 ja 2009. Pavlikovský pelasi myös syksyn 2004 maailmancupissa.


title: Rastislav Pavlikovský

text:
Pavlikovský pelasi alle 20-vuotiaiden MM-kilpailuissa vuosina 1995 ja 1997, joista ensimmäisenä mainittu pelattiin I-divisioonassa. Vuoden 1997 turnauksessa hän oli tehoilla 2+7=9 Slovakian paras pistemies. Pavlikovský pelasi myös alle 18-vuotiaiden EM-kilpailujen II-divisioonassa vuonna 1994 ja I-divisioonassa vuonna 1995. Hän jakoi vuoden 1995 turnauksen maalipörssin voiton joukkuetoverinsa Marián Cisárin kanssa kahdeksalla osumallaan.
Pavlikovskýn isoveli Richard on arvokisoissakin pelannut puolustaja, joka edustaa nykyään Saksan DEL-liigassa pelaavaa Krefeld Pinguinea.


title: Vastuuvakuutus

text: Vastuuvakuutus on vakuutus, joka otetaan sen vaaran varalta, että vakuutuksenottaja joutuu vahingonkorvausvelvolliseksi.


title: Vastuuvakuutus

text: Vastuuvakuutus on luonteeltaan vahinkovakuutus, mutta se poikkeaa toiminnaltaan muista vahinkovakuutuksista, koska vastuuvakuutuksen kattama riski on vakuutuksenottajan mahdollinen korvausvelvollisuus jollekulle toiselle, kun taas esimerkiksi omaisuusvakuutuksessa vakuutetaan tietty yksilöity vakuutuksenottajan omistama omaisuus ja sovitaan, minkä riskin varalta vakuutus tehdään. Esimerkiksi palovakuutus on tyypillinen tällainen omaisuusvakuutus.


title: Vastuuvakuutus

text: Vastuuvakuutuksen ensisijainen tarkoitus on vahingon aiheuttajan suojaaminen kattamalla vakuutuksenottajan tai muun vakuutetun vahingonkorvausriski. Sen toissijainen tehtävä on kuitenkin antaa suojaa myös vahingon kärsineelle, koska tällöin hän voi saada korvauksia aiheuttajan lisäksi myös vakuutusyhtiöltä. Vastuuvakuutuksessa on siten aina kolme osapuolta: vakuutusyhtiö, vakuutuksenottaja ja vahinkoa kärsinyt.


title: Vastuuvakuutus

text: Vastuuvakuutuksesta korvataan vain vahinkoja, joista vakuutuksenottaja tai vakuutettu on "voimassa olevan oikeuden mukaan" korvausvastuussa. Korvauksen saaminen vastuuvakuutuksesta edellyttää, että vakuutettu on vahingonkorvausvelvollinen aiheuttamansa vahingon perusteella kolmatta kohtaan. Vastuuvakuutuksesta ei siten korvata vahinkoa vakuutuksenottajan vahingonkorvausvastuuta laajemmin, eli jos vahingon aiheuttaja ei ole vahingonkorvausvelvollinen, myöskään vakuutusyhtiö ei ole vastuuvakuutuksen perusteella velvollinen suorittamaan korvauksia vahinkoa kärsineelle.


title: Vastuuvakuutus

text: Useimmissa vastuuvakuutuksissa edellytetään, että korvattava vahinko on aiheutettu tuottamuksellisesti; törkeä tuottamus (esim. törkeä huolimattomuus) ja tahallisesti aiheutetut vahingot on rajattu pois korvausten piiristä.


title: Taitoluistelun Euroopan-mestaruuskilpailut 2011

text: Vuoden 2011 taitoluistelun Euroopan-mestaruuskilpailut järjestettiin Bernissä, Sveitsissä 24. – 30. tammikuuta. Kilpailupaikkana toimi PostFinance Arena. Kilpailujen ohjelmassa olivat miesten ja naisten yksinluistelut, pariluistelu ja jäätanssi. Etukäteen huonoimmilla Sijaing-sijoituksilla olleet urheilijat joutuivat pariluistelua lukuun ottamatta karsimaan paikasta varsinaiseen kilpailuun.


title: KNM Trondheim

text: KNM Trondheim tai KNM Trondhjem on ollut ainakin neljän Norjan laivaston aluksen nimenä.


title: Harry Reunanen

text: Harry Reunanen (s. 14. syyskuuta 1923 Rauma) on entinen suomalainen jalkapalloilija.


title: Harry Reunanen

text: Hyökkääjänä pelannut Reunanen edusti Mestaruussarjassa Rauman Työväen Urheilijoita 1948, Turun Pallokerhoa 1951-1952 ja Turun Tovereita 1955. Kaikkiaan hän pelasi neljän kauden aikana 52 pääsarjatason ottelua, joissa teki 27 maalia. Suomensarjassa hän teki neljässä kaudessa 43 maalia.


title: Harry Reunanen

text: Suomen maajoukkueessa Reunanen pelasi vuosina 1947–1949 neljä maaottelua, joissa hän teki kaksi maalia.


title: Busemann

text: Busemann voi viitata seuraaviin asioihin:


title: Oyabe

text: Oyabe () on kaupunki Toyaman prefektuurissa Japanissa. Kaupunki perustettiin 1. lokakuuta 1958. Vuonna 2014 kaupungin väkiluku oli 30 684 ja asukastiheys 229 ihmistä neliökilometriä kohden. Kaupungin pinta-ala on 134 neliökilometriä.


title: Aarno Rinne

text: Aarno Rinne (s. 11. heinäkuuta 1941) on entinen suomalainen jalkapalloilija.


title: Aarno Rinne

text: Keskustukena pelannut Rinne edusti koko uransa ajan vuosina 1958–1973 Tampereen Ilves-Kissoja. Kaikkiaan hän pelasi yhdeksän mestaruussarjakauden aikana 126 ottelua, joissa hän teki kaksi maalia. Rinne pelasi Suomen maajoukkueessa vuosina 1964–1965 yhteensä kahdeksan maaottelua.


title: Hammamet

text: Hammamet () on kaupunki pohjoisessa Tunisiassa, Nabeulin kuvernoraatissa. Kaupungissa on noin 70 000 asukasta. Matkailijoita käy tuhansia ja heille riittää aurinkoa ympäri vuoden. Kevään ja syksyn lämpötilat ovat reilu 20 astetta, kesällä noin 30 astetta. Talvella on viileämpää ja kosteampaa.


title: Hammamet

text: Hammamet on Tunisian ensimmäinen turistikohde. Hammametiin järjestävät matkoja monet matkanjärjestäjät. Lomalentoja sinne liikennöidään keväästä syksyyn. Hammametissa on mahdollisuus niin kulttuuriin, auringonottoon kuin harrastamiseenkin. Erityisesti Hammamet on tullut suosituksi golflomakohteeksi edullisuutensa ansiosta. Hammametista löytyy kaksi golfkenttää.


title: Hammamet

text: Hammametin tärkein lomailualue Yasminen lomakylä sijaitsee noin kymmenen kilometrin päässä kaupungin keskustasta ja aivan rannan lähellä. Hotellit ovat laadukkaita ja niistä löytyy lapsiperheille sopivia. Sekä Yasminessa että keskustassa on helppo liikkua kävellen ja näiden välin pääsee taksilla tai julkisilla kulkuneuvoilla.


title: Hammamet

text: Kaupungissa on kilometrien mittaiset hiekkarannat, jotka ovat puhtaita. Yasminesta löytyy hiekkarantojen lisäksi huvipuisto, sisäluistelurata ja sukelluskoulu. Hammametin keskustassa voi tutustua sen medinan ikivanhaan muuriin, Kasbahin pieneen linnoitukseen ja kaupungin muihin vanhoihin osiin. Alueelta löytyy myös Pupputin kaupungin rauniot mosaiikkitöineen Antiikin Rooman ajalta.


title: Painonnosto kesäolympialaisissa 1952 – miesten 82,5 kg

text: Helsingin olympiakisojen painonnoston sarjaan 82,5 kg osallistui 23 urheilijaa edustaen 20 kansallisuutta. Kilpailu käytiin 27. heinäkuuta. Neuvostoliiton Lomakin onnistui toisella yrittämällään työntämään olympiaennätyksen 165 kg, joka riitti kultamitaliin.


title: Kova kuin kivi

text: Kova kuin kivi voi viitata seuraaviin:


title: Antero Rinne

text: Antero Rinne (s. 7. elokuuta 1913 Helsinki – 7. maaliskuuta 1940 Säkkijärvi) oli suomalainen jalkapalloilija.


title: Antero Rinne

text: Tukimiehenä pelannut Rinne edusti vuosina 1931–1939 Helsingin Jalkapalloklubia. Hän voitti Suomen mestaruuden 1936 ja 1938. Kaikkiaan Rinne pelasi kahdeksan kauden aikana 93 mestaruussarjan ottelua, joissa hän teki kolme maalia. Hän edusti myös Suomen maajoukkuetta vuosina 1935–1939 yhteensä 13 maaottelussa.


title: Antero Rinne

text: Rinne kaatui talvisodan viimeisinä päivinä.


title: Takaoka

text: Takaoka () on väkiluvultaan Japanin Toyaman prefektuurin toiseksi suurin kaupunki. Kaupunki perustettiin 1. huhtikuuta 1889. Vuonna 2014 kaupungin väkiluku oli 171 629 ja asukastiheys 821 ihmistä neliökilometriä kohden. Kaupungin pinta-ala on 209 neliökilometriä.


title: Takaoka

text: Syksyisin kaupungissa järjestetään festivaali, jossa lausutaan 1200–1400 vuotta vanhoja Man'yōshū-runoja. Takaokan lähes 16 metriä korkea Buddha-patsas on Japanin suurimpia.


title: M1 (Valko-Venäjä)

text:
Valtatie M1 (, ) on tärkeä Valko-Venäjän läpi poikittain kulkeva, suurelta osaltaan moottoritieksi luokiteltu valtatie. Se yhdistää osaltaan Puolasta saapuvan eurooppatie :n tämän väylän Venäjän Moskovasta saapuvaan osaan. Valtatie M1 valmistui Moskovan olympialaisiin 1980 ja jatkuu M1-numerointuna väylänä myös Venäjän puolella.
M1 alkaa Valko-Venäjän "Kozlovitši"-raja-asemalta, joka on Puolan "Kukuryki"n raja-aseman vastinpari. Raja-asema on tarkoitettu vain rahtiliikenteen käyttöön. Alkuosiltaan valtatie M1 kiertää Brestin pohjoispuolelta ja tässä kohdin kulkee eri reittiä kuin eteläisempi , jonka Terespol-Brest -rajanylityspaikka on kaiken maantieliikenteen käytössä ja jonka reitti kulkee Brestin kaupungin läpi. Pian Brestin itäpuolella nämä kaksi valtatietä yhtyvät. Valtatie M1/E30 muuttuu 4-kaistaiseksi moottoritieksi, joka jatkaa itäkoilliseen kohti Minskiä ja Moskovaa. Suurimmat valtatien varrelle osuvat valkovenäläiset kaupungit (Kobryn, Baranavitšy, Minsk, Orša) ohitetaan muutaman kilometrin etäisyydeltä. Valtatie päättyy raja-asemaan "Redki" Venäjän Smolenskin alueen rajalla.


title: M1 (Valko-Venäjä)

text: Elokuussa 2013 maassa otettiin käyttöön etäluettaviin, autojen tuulilasin sisäpuolelle sijoitettaviin tunnistinlaitteisiin perustuva BelToll-tietullijärjestelmä. Järjestelmä on huomattavasti laajempi kuin aiempi M1-valtatien maksupisteisiin perustunut tietullijärjestelmä. Vuoden 2014 alussa järjestelmä kattoi M1-, M2- ja M4-valtatiet ja osia useista muista valtateistä.


title: M1 (Valko-Venäjä)

text: Tärkeimmät risteykset ::


title: M1 (Valko-Venäjä)

text: Maanteiden luokittelussa R-tiet (venäjäksi P) viittaavat tasavallan (kansallisen) tason maanteihin.


title: Markku Kangaspuro

text: Markku Kangaspuro on Helsingin yliopiston Aleksanteri-instituutin tutkimusjohtaja. Kangaspuro toimii Suomen Rauhanpuolustajat ry:n puheenjohtajana. Kangaspuro valmistui filosofian tohtoriksi Itä-Suomen yliopistosta vuonna 2000. Hän suhtautuu kielteisesti Suomen Nato-jäsenyyteen.


title: Markku Kangaspuro

text: Aleksanteri-instituutissa Kangaspuron tehtäviin kuuluvat muun muassa Venäjän ja itäisen Euroopan tutkimukseen keskittyvän tutkimusohjelman kehittäminen ja toteuttaminen.


title: Markku Kangaspuro

text: Kangaspuro toimi vuosina 2002-2014 Venäjän ja itäisen Keski-Euroopan tutkimukseen erikoistuneen tieteellisen aikakauskirjan Idäntutkimuksen päätoimittajana.


title: Marcus Vänttinen

text: Marcus Vänttinen (s. 23. heinäkuuta 1987) on suomalainen vapaaottelun ammattilainen. Hän ottelee kevyessä raskassarjassa (alle 93 kg). Hän ottelee Cage-organisaatiossa ja on sarjassaan sen mestari (tammikuu 2011) ja sarjan Euroopan listan viides.


title: Joe Gores

text: Joe Gores (25. joulukuuta 1931 Rochester, Minnesota, Yhdysvallat – 10. tammikuuta 2011 Greenbrae, Kalifornia, Yhdysvallat) oli yhdysvaltalainen jännityskirjailija.


title: Joe Gores

text: Gores kuului samaan kovaksikeitettyyn dekkariperinteeseen kuin Dashiell Hammett ja Raymond Chandler. Hän kuvasi taitavasti Yhdysvaltojen länsirannikon kaupunkiympäristöä ja yhteiskunnan kerroksisuutta. Ennen kirjailijanuraansa Gores työskenteli sekalaisissa ammateissa, kuten autonkuljettajana ja myyjänä sekä 12 vuotta yksityisetsivänä. Hän opiskeli englanninkielistä kirjallisuutta, josta suoritti loppututkinnon Stanfordin yliopistossa.


title: Joe Gores

text: Goresin tuotantoon kuuluu 16 romaania ja useita kertomuskokoelmia. Teoksista "Sam Spaden etsivätoimisto" kertoo tapahtumista ennen Dashiell Hammettin "Maltan haukkaa". Goresin oli tarkoitus tyttärensä pyynnöstä kirjoittaa sille jatko-osa, mutta hän totesi sen mahdottomaksi, joten hän kirjoitti esiosan. Teoksen "Nimeni on Hammett" pohjalta on Wim Wenders ohjannut elokuvan "Hammett – tehtävä Chinatownissa" (1982). Gores on myös kirjoittanut elokuva- ja tv-sarjakäsikirjoituksia, muun muassa sarjoihin "Kojak", "Columbo", "Magnum" ja "Mike Hammer".


title: Joe Gores

text: DKA = sis. "Dan Kearney and Associates"


title: Königsberg (1927)

text: Königsberg oli Saksan laivaston Königsberg-luokan kevyt risteilijä, joka palveli toisessa maailmansodassa. Alus upposi Norjan taisteluissa vuonna 1940.


title: Königsberg (1927)

text: "Risteilijä B" (risteilijä "SMS Thetiksen" korvaaja) tilattiin 1925 telakkanumerolla 108 Marinewerftiltä Wilhelmshavenista, missä köli laskettiin 12. huhtikuuta 1926. Alus laskettiin vesille 26. maaliskuuta 1927 nimettynä "Königsbergiksi". Vesillelaskutilaisuudessa aluksen siunasi Königsbergin pormestari ja ensimmäisessä maailmansodassa palvelleen risteilijän "SMS Königsbergin" päällikön leski rouva Loof kastoi aluksen. Wolf von Trotha otti aluksen Reichsmarinen palvelukseen 17. huhtikuuta 1929 ollen samalla sen ensimmäinen päällikkö. Aluksen miehistö siirtyi risteilijä "Nympheltä", joka oli poistettu palveluksesta edellisenä päivänä. Koeajojen ja koulutuksen päätyttyä alus esiintyi Barcelonan maailmannäyttelyssä valtakunnan edustajana 18.–26. lokakuuta aluksen uuden komentajan Robert Witthöf-Emdenin alaisuudessa. Alus liitettiin laivastoon 17. joulukuuta 1929.


title: Königsberg (1927)

text: Lukuisten 1930-luvun alun laivastovierailujen jälkeen alus palveli Espanjan rannikolla marraskuusta 1936 tammikuuhun 1937. Alus soveltui huonosti kauppamerenkulun häirintään tai yleensäkin toimimaan avomerellä, joten toisen maailmansodan puhjetessa se siirrettiin torpedokoulutuksen maalilaivaksi Itämerelle ja Pohjanmeren miinoitusoperaatioihin kuten operaatio Westwalliin.


title: Königsberg (1927)

text: "Königsberg" osallistui huhtikuun 1940 alussa Norjan taisteluihin, kun se liitettiin kontra-amiraali Hubert Schmundtin komentamaan maihinnousuryhmä 3:een kuljettamaan joukkoja Wilhelmshavenista Bergeniin yhdessä sisaraluksensa "Kölnin" sekä miinalaiva "Bremsen", torpedoveneiden "Wolfin" ja "Leopardin", E-veneiden emälaivan "Carl Petersin" sekä E-veneiden "S 19", "S 21", "S 22", "S23" ja "S 24" kanssa. Osastoon kuuluivat vielä apualukset "Schiff 9" ja "Schiff 18".


title: Königsberg (1927)

text: Osaston tunkeutuessa aamulla 9. huhtikuuta Bergenin vuonoon alus vaurioitui Norjan rannikkotykistön Kvarvenin linnakkeen avattua tulen kuuden tuuman kranaatin osuttua hieman vesirajan yläpuolelle. Norjalaiset vastarintamiehet ilmoittivat aluksen sijainnin Britanniaan. Vielä samana iltana hyökkäsi Britannian kuninkaallisten ilmavoimien 12 Welligton ja 12 Hampden pommittajaa satamassa olleiden alusten kimppuun tuloksetta. Alus jäi Bergeniin Skoltegrundin laituriin korjattavaksi muiden ryhmän alusten palatessa Saksaan.


title: Königsberg (1927)

text: Samana iltana sai Orkneylle sijoitetut Britannian kuninkaallisen laivaston ilmavoimien 800 ja 803 laivueiden lentäjät tiedon operaatiosta. Seuraavana päivänä 16 Blackburn Skua pommikonetta Britannian kuninkaallisen laivaston ilmavoimien 800 ja 803 laivueista saivat kolme osumaa alukseen, joka kaatui upoten Bergenin satamaan. Ilmatorjunta ampui alas ainoastaan yhden hyökänneistä lentokoneista (luutnantti Smeeton ja vänrikki Watkinson) ja lisäksi kolme konetta vaurioitui pahoin.


title: Königsberg (1927)

text: Aluksen hylky nostettiin 17. heinäkuuta 1942 ja maaliskuusta 1943 alkaen sitä käytettiin sukellusvenelaiturina. Hylky kaatui uudelleen 22. syyskuuta 1944 ja se romutettiin sodan päätyttyä paikallaan.


title: Jalokolibrit

text: Jalokolibrit ("Eulampis") on kolibrien heimoon kuuluva lintusuku. Sukuun kuuluu kaksi Länsi-Intian saaristossa elävää lajia.


title: SMS Königsberg

text:
Königsberg on ollut ainakin kolmen Saksan laivaston aluksen nimenä.
Reichsmarine, josta 1935 muodostettiin Kriegsmarine


title: Helmipurjepleko

text: Helmipurjepleko ("Glyptoperichthys joselimaianus") on Etelä-Amerikassa elävä imumonneihin kuuluva kala. Sitä pidetään myös akvaarioissa.


title: Helmipurjepleko

text: Luonnossa helmipurjeplekoa tavataan Brasiliasta Tocantinsjoesta. Helmipurjeplekot ovat makeanveden kaloja ja se elää vesissä, joiden lämpötila on 24–29 °C. Akvaario-olosuhteissa lajille on hyvä olla tarjolla luolia tai juurakoita. Luonnossa helmipurjepleko voi kasvaa 30 cm pitkäksi.


title: Helmipurjepleko

text: Helmipurjepleko syö levää, muiden kalojen mätiä ja kuolleita kaloja. Sitä käytetäänkin usein akvaarioissa levän poistamiseen ja raadonsyöjänä.


title: Rautaa & magneettia

text: Rautaa & magneettia on suomalaisen laulaja-lauluntekijän Heinäsirkan kolmas studioalbumi. Se julkaistiin vuonna 1995.


title: Valon lapsi

text: Valon lapsi on suomalaisen laulaja-lauluntekijän Heinäsirkan neljäs studioalbumi. Se julkaistiin vuonna 2000. "Gringo" -kappaleella laulaa myös Pekka Myllykoski.


title: Mikko Niinikoski

text: Mikko Niinikoski (s. 3. maaliskuuta 1978 Tampere) on suomalainen jääkiekkoilija, joka pelasi kaudella 2010–2011 Mestiksessä Heinolan Kiekossa.


title: Mikko Niinikoski

text: Niinikoski on Tapparan kasvatteja ja hän on pelannut SM-liigassa 112 ottelua Lahden Pelicansissa. Lisäksi Niinikoski on kiertänyt useissa eri sarjoissa Suomen ulkopuolella. Hän on pelannut muun muassa Tanskan pääsarjassa ja MOL-liigassa sekä Ruotsin ja Sveitsin toiseksi korkeimmalla sarjatasolla.


title: Telmana

text: Telmana () on taajama ja maalaiskunta Leningradin alueen Tusinan piirissä Venäjällä. Se sijaitsee Inkereenjoen rannalla 26 kilometriä Tusinan kaupungista luoteeseen. Taajamassa on 5 800 (vuonna 2002) ja kunnassa 11 200 (vuonna 2010) asukasta.


title: Telmana

text: Telmanan kunta rajoittuu pohjoisessa Pietariin kuuluvaan Kolpinan kaupunkiin, idässä Punaporuun, koillisessa Liissilään ja lounaassa Possain kuntaan. Keskustaajaman lisäksi siihen kuuluvat Voiskorovan (ven. Войскорово, "Voskorovo") taajama sekä Isoran Lopotin (Ям-Ижора, "Jam-Ižora") ja Pionerin (Пионер) kylät. Kunnan läpi kulkee Moskovan ja Pietarin välinen M10-valtatie.


title: Telmana

text: Taajama on rakennettu Inkereenjoen rannalle 1700-luvun lopulla perustettujen saksalaisten siirtokuntien paikalle. Voiskorovan lähellä, nykyisen Pionerin kylän alueella, sijaitsi Inkereen luterilaisen seurakunnan kirkko. Isoran Lopotti palveli Pietarin ja Moskovan välistä maantieliikennettä. Saksalaissiirtokuntiin perustettiin 1920-luvun lopussa Ernst Thälmannille nimetty kolhoosi (myöhemmin sovhoosi), josta taajama on saanut nimensä. Siirtokunnat ja seudun inkerinsuomalaiset kylät tuhoutuivat toisen maailmansodan taisteluissa. Nykyään taajamassa toimii Thälmannille nimetty karjatila.


title: KNM Draug

text: KNM Draug oli Norjan laivaston toisessa maailmansodassa palvellut Draug-luokan hävittäjä, joka osallistui Norjan puolustukseen Saksan hyökättyä maahan toukokuussa 1940. Alus valmistettiin Hortenin laivastontelakalla telakkanumerolla 103.


title: KNM Draug

text: Toisen maailmansodan syttyessä alus oli ollut jo useita vuosia reservissä ankkuroituna Marineholmeniin Bergeniin. Se kunnostettiin ja palautettiin 5. syyskuuta 1939 palvelukseen.


title: KNM Draug

text: Alus kuului huhtikuussa 1940 2. meripuolustusalueen 1. hävittäjäviirikköön suojaten Vestlandetin ja Trøndelagin rannikkoa. Sen tukikohtana oli Haugesund, josta se suojasi rannikon meriliikennettä. Alus suojasi vuorokautta ennen hyökkäyksen alkua 8. huhtikuuta saksalaista 7 369 brt rahtialus "Seattlea", joka upposi seuraavana päivänä jouduttuaan Norjan rannikkotykistön linnakkeen Oddefroyan ja Saksan laivaston Kristiansandiin matkanneen laivasto-osaston väliin.


title: KNM Draug

text: "Draugin" päällikkö Thore Horve sai vasta maihinnousupäivänä määräyksen avata tulen kaikkia Norjan aluevesillä tavattuja vieraita aluksia vastaan. Alus partio Karmsundin edustalla, jolloin se havaitsi Oslovuonon linnakkeiden avanneen tulen tunnistamattomia aluksia vastaan. Alus havaitsi tunnistamattoman aluksen suuntaavan Karmsundiin antaen sille pysähtymismerkin. Aluksen jatkaessa matkaa alus avasi tulen pakottaen sen pysähtymään ja pakotti sen Haugesundiin tunnistettavaksi, jolloin se todettiin saksalaiseksi "Mainiksi" (7 624 brt). Aluksen lastin tarkastus kuitenkin yritettiin estää, jolloin se takavarikoitiin. Aluksen lastina todettiin olevan varusteita Trondheimin saksalaisjoukoille sekä noin 2 000 miinaa.


title: KNM Draug

text: Aluksen päällikkö sai satamassa ollessaan kuulla Bergenin antautuneen ja Stavangerin puolustuksen olevan luhistumassa tai antautuneen. Samoin meri-ilmavoimien lentäjä toimitti tiedon alueella olevista Saksan laivaston aluksista. Tämän jälkeen Horve päätti viedä valtaamansa aluksen Britteinsaarille.


title: KNM Draug

text: Alukset joutuivat Saksan ilmavoimien maaliksi, jolloin "Mainin" päällikkö upotti aluksensa. "Draug" pelasti saksalaiset ja valtausmiehistön merestä kuljettaen 67 sotavankia Britteinsaarille. Alus kohtasi seuraavana aamuna kolme Tribal-luokan hävittäjää, joista "HMS Sikh" ja "HMS Matabele" saattoivat aluksen Sullom Voeen 10. huhtikuuta. Alus jatkoi matkaansa seuraavana päivänä Scapa Flowhun saattajanaan Ranskan laivaston hävittäjä "Boulonnais".


title: KNM Draug

text: Kuninkaallisen laivaston alaisuudessa "Draugin" 76 millimetrin takatykki poistettiin ja se korvattiin 3 tuuman ilmatorjuntatykillä. Lisäksi asennettiin .303 tuuman Lewis konekivääri kummallekin puolelle siltaa. Alus aloitti elokuussa Norjan laivaston moottoritorpedoveneiden "MTB5" ja "MTB6" emälaivana Portsmouthissa 5. elokuuta saakka. Tämän jälkeen se palveli vartioaluksena Lowestoftissa 27. lokakuuta asti viirinumeronaan H28 ja se suojasi rannikkosaattueita ennen paluutaan emälaivaksi Port Edgariin. Alus oli 5. helmikuuta 1943 alkaen Britannian kuninkaallisella laivastolla koulu- ja koealuksena aina 2. syyskuuta saakka.


title: KNM Draug

text: Alus poistettiin palveluksesta 19. marraskuuta ja se myytiin romutettavaksi 1944.


title: Thegn

text: Thegn tai thane oli Englannissa aatelinen tai varakas maanomistaja, joka vastasi myöhempien aikojen paronia tai ritaria. Arvo oli käytössä ennen vuotta 1066, jolloin Vilhelm Valloittaja valloitti Englannin. Thegnin aatelisarvo oli sekä perinnöllinen että hankittavissa oleva, sen siis saattoi saada, jos täytti tietyt edellytykset. Thegnit olivat mahtavampien feodaaliherrojen vasalleja, he saattoivat olla esimerkiksi piispojen tai kuninkaan thegnejä tai jopa toisten, ylempiarvoisten thegnien thegnejä. Vanhimmat thegnsuvut toimivat kuninkaan hovissa eräänlaisena lainopillisena komiteana, joka voidaan katsoa valamiehistön esiasteeksi. Arvonimi thane oli Skotlannissa käytössä 1400-luvulle saakka.


title: Juhani Vellamo

text: Juhani Vilhelm Vellamo (myös aik. "Wellamo") (4. huhtikuuta 1912 Jämijärvi – 22. toukokuuta 2004 Tampere) oli suomalainen olympiatason painonnostaja.


title: Juhani Vellamo

text: Vellamo osallistui kaksiin olympiakisoihin sarjassa 82,5 kg. Lontoon kisoissa 1948 hän sijoittui seitsemänneksi yhteistuloksella 355 kg. Helsingissä 1952 hän epäonnistui avauslajissa punnerruksessa, jäi ilman tulosta ja keskeytti kilpailun.


title: Juhani Vellamo

text: Maailmanmestaruuskilpailuissa hän saavutti pronssia 1947 tuloksella 367,5 kg.


title: Juhani Vellamo

text: Euroopan-mestaruuskilpailuissa hän saavutti seuraavat mitalisijat: 1947 hopeaa, 1948 ja 1949 pronssia.


title: Juhani Vellamo

text: Vellamo voitti Tukholman PM-kisoissa 1950 viidennen Pohjoismaiden-mestaruutensa. Hän voitti PM-kullan myös 1951 ja 1953.


title: Juhani Vellamo

text: Vellamo voitti useita Suomen mestaruuksia 1939 lähtien. Vuonna 1949 hän voitti Suomen-mestaruuden 82,5 kg sarjassa tuloksella 352,5 ja seuraavana vuonna tuloksella 345. SM-mitaleja myös yleisurheilusta.


title: Juhani Vellamo

text: Vellamo oli myös voittamassa pesäpallon Suomen mestaruutta 1942 Valtion lentokonetehtaan joukkueessa.


title: Marineholmen

text: Marineholmen oli norjalainen laivastotukikohta Damsgårdssundetin varrella Puddefjordenissa Bergenissä Hordalandin läänissä. Tukikohta perustettiin 1818, ja se oli maan vanhin toimiva laivastotukikohta, kun se lakkautettiin toukokuussa 1962. Ensimmäisen maailmansodan aikana Marineholmen oli hyvin tärkeä. Siellä alukset korjattiin ja kunnostettiin ja sieltä ne hakivat polttoaineena käyttämänsä hiilen. Asuntoina siellä oli sekä parakkeja että myös puinen potkurikorvetti "Nordstjernen" (1864–1945). Myöhemmin asuntona käytettiin "Statsraad Lehmkuhlia". Nykyisin laivastotukikohdasta ei ole Bergenissä juuri mitään jäljellä. Niiden hallien paikalla, joissa aikoinaan vuonna 1818 säilytettiin puisia sotaveneitä, perustettiin myöhemmin Høyteknologisenteret, nyk. Marineholmen AS.


title: Sahanokkakolibri

text: Sahanokkakolibri ("Ramphodon naevius") on Brasilian kotoperäinen kiitäjälintu. Se on sukunsa ainoa laji. Sen esiintymisalue maan kaakkoisosan Minas Geraisin eteläosasta ja Espírito Santosta Santa Catarinaan. Se on tavattu myös Rio Grande do Sulissa. Charles Henri Frédéric Dumont de Sainte-Croix kuvaili lajin holotyypin Rio de Janeiron Mount Corcovadolta vuonna 1818.


title: Bahianerakkokolibri

text: Bahianerakkokolibri ("Anopetia gounellei") on Brasilian kotoperäinen kiitäjälintu. Se on sukunsa ainoa laji. Sen esiintymisalue käsittää maan itäosan Piauísta Bahiaan. Adolphe Boucard kuvaili lajin holotyypin Bahian San Antonio da Barrasta vuonna 1891.


title: Hammasnokkakolibri

text: Hammasnokkakolibri ("Androdon aequatorialis") on neotrooppisella alueella elävä kiitäjälintu. Se on sukunsa ainoa laji. Sen esiintymisalue ulottuu Panaman itäosasta läntiseen Kolumbiaan ja Luoteis-Ecuadoriin. John Gould kuvaili lajin holotyypin Ecuadorista vuonna 1851.


title: Brasiliankolibri

text: Brasiliankolibri ("Aphantochroa cirrochloris"), myös "Campylopterus cirrochloris", on Brasilian kotoperäinen kiitäjälintu, ja sukunsa ainoa laji. Sen esiintymisalue käsittää maan itäosan Goiásta ja Pernambucosta Mato Grossoon ja Rio Grande do Suliin. Louis Jean Pierre Vieillot kuvaili lajin holotyypin Rio de Janeirosta vuonna 1818.


title: Daumantas

text: Daumantas eli Pyhä Timofej (k. 27. toukokuuta 1299) oli liettualainen ruhtinas ja myöhemmin Pihkovain ruhtinas ja ortodoksisen kirkon pyhimys. Daumantas tunnetaan myös liettualaisen suuriruhtinas Mindaugasin murhaajana.


title: Daumantas

text: Daumantas oli vuoteen 1263 saakka Nalšian ruhtinas. Liettuaa johti tuolloin Mindaugas, jonka vaimo Morta oli kuollut. Mindaugas kaappasi uudeksi vaimokseen tämän sisaren, joka oli kuitenkin jo Daumantasin vaimo. Niinpä Daumantas surmasi Mindaugasin ja kaksi tämän poikaa Mindaugasin kilpailija Treniotan rohkaisemana vuonna 1263 näiden ollessa sotaretkellä Brjanskissa. Murhan jälkeen Mindaugasin poika Vaišvilkas otti vallan Treniotalta ja karkotti Daumantasin Pihkovaan. Pihkovassa Daumantas kastettiin ortodoksiseen uskoon ja hän otti nimen Timofej. Vielä ennen kuolemaansa vuonna 1299 hänet valittiin myös Pihkovan ruhtinaaksi vuonna 1266. Valtakautenaan hän taisteli useaan otteeseen menestyksekkäästi Liivinmaan ritarikuntaa vastaan.


title: Daumantas

text: Daumantasin kuoleman jälkeen ortodoksinen kirkko julisti hänet pyhimykseksi. Ensimmäinen tunnettu hänelle pyhitetty kirkko on rakennettu vuonna 1374 Pihkovaan. Pihkovan ja Liettuan suhteiden lähennyttyä 1300-luvulla Timofejista tuli molempien maiden suojelupyhimys. Hän saikin kuolemansa jälkeen maineen ortodoksisuuden puolustajana ja lännen uhan torjujana. Suuriruhtinaan murhaa ei juurikaan muisteltu. Vaikka Daumantas oli Aleksanteri Nevskiä vanhempi hahmo, hän jäi tämän varjoon. Daumantasia ei myöskään kanonisoitu Nevskin tavoin Venäjän kirkon synodeissa 1540- ja 1550-luvuilla, sillä hän painotti Pihkovan itsenäisyyttä Moskovan sijaan. Iivana Julma käytti Daumantasin liettualaistaustaa myöhemmin syynä hyökätä Liettuaan. Hän väitti Liettuan kuuluneen Daumantasin kautta ortodoksiseen maailmaan ja sitä myöten Moskovan olevan oikeutettu valloittamaan tämän.


title: PSFK Tšernomorets Burgas

text: PSFK Tšernomorets Burgas () on jalkapalloseura, jonka kotikaupunki on Bulgarian Burgas. Seura perustettiin vuonna 2005 nimellä Tšernomorets. Sen kotikenttä on Lazur-stadion, jolle mahtuu 18 037 katsojaa.


title: Eva-Maria Wernicke

text: Eva-Maria Wernicke (s. 30. syyskuuta 1953 Beierfeld) on saksalainen entinen ohjaskelkkailija. Hän edusti maajoukkuetasolla Itä-Saksaa ja seuratasolla SC Traktor Oberwiesenthalia.


title: Eva-Maria Wernicke

text: Wernicke voitti vuonna 1973 pronssia yksiköstä sekä MM-kisoissa että EM-kisoissa. Hän sai samasta lajista hopeaa EM-kilpailuissa 1975 ja oli neljäs Innsbruckin olympialaisissa 1976.


title: Eva-Maria Wernicke

text: Wernicke on naimisissa entisen yhdistetyn hiihtäjä Ulrich Wehlingin kanssa.


title: Vuoristo-Karabah

text: Vuoristo-Karabah (, , myös Լեռնային Ղարաբաղ, "Leṙnayin Ġarabaġ", ) on maantieteellinen alue Etelä-Kaukasiassa.


title: Vuoristo-Karabah

text:
Neuvostojohtaja Stalin liitti alueen Azerbaidžaniin. Alueella oli 1980-luvulla kansallisuuskiistoja. Niiden takia armenialaiset kansallismieliset irrottivat alueen
Armenian tuella Azerbaidžanista vuonna 1991. Aluetta hallitsee nykyään pääosin itsenäinen Artsakhin tasavalta.


title: Vuoristo-Karabah

text:
Alue on pinta-alaltaan noin 4 400 neliökilometriä. Vuonna 2013 Vuoristo-Karabahin tasavalta ilmoitti väkiluvukseen 148 100 asukasta.
Vuoristo-Karabahin asukkaista pääosa on etnisesti armenialaisia. Karabah ("Karabagh") on peräisin turkin ja persian kielistä ja se tarkoittaa "mustaa puutarhaa". Paikalliset asukkaat käyttävät nykyisin mieluiten muinaista nimeä "Artsakh".


title: Vuoristo-Karabah

text:
Vuoristo-Karabahia asuttivat vuosisatojen ajan kristityt armenialaiset ja islaminuskoiset azerit.1700-luvun lopussa alue oli itsenäinen Karabahin kaanikunta.
Alue liitettiin Venäjän keisarikuntaan 1800-luvulla.
Ensimmäisen maailmansodan jälkeen Neuvostoliitto perusti Vuoristo-Karabahin autonomisen alueen Azerbaidžanin sosialistisen neuvostotasavallan sisälle. Kun Neuvostoliiton valta alueella hiipui 1980-luvulla, armenialaisten ja azerien väliset yhteenotot lisääntyivät. Paikallishallinto halusi liittyä Armeniaan ja Neuvostoliiton hajoamisen jälkeen vuonna 1991 Vuoristo-Karabah julistautui itsenäiseksi tasavallaksi. Neuvostojoukkojen lähtö kiihdytti 1980-luvulla alkaneen konfliktin täydeksi sodaksi vuonna 1992. Sodassa arviolta 20 000–30 000 ihmistä menetti henkensä. Armenialaiset joukot onnistuivat saamaan alueen hallintaansa. Armenialaiset myös miehittävät Azerbaidžanin alueita Vuoristo-Karabahin ulkopuolelta ja loivat näin maayhteyden Karabahin ja Armenian välille. Vuonna 1994 osapuolet suostuivat aselepoon.. Rauha jäi solmimatta ja ajoittainen rajakahakointi jatkui. Azerbaidžan on ajoittain uhannut liittää alueen takaisin itseensä.


title: Painonnosto kesäolympialaisissa 1952 – miesten 90 kg

text: Helsingin olympiakisojen painonnoston sarjaan 90 kg osallistui 20 urheilijaa edustaen 20 kansallisuutta. Kilpailu käytiin 27. heinäkuuta. Sarjan voittaja Norbert Schemansky teki uudet maailman ennätykset tempauksessa, työnnössä ja yhteistuloksessa. Grigori Novakin punnerrustulos 140 kg oli puolestaan olympiaennätys.


text: Sarja oli ensimmäistä kertaa olympiakisojen ohjelmassa.


title: Rubiinihohtokolibri

text: Rubiinihohtokolibri ("Chrysolampis mosquitus") on neotrooppisella alueella elävä kiitäjälintu. Se on sukunsa ainoa laji. Sen esiintymisalue ulottuu Panaman itäosasta Kolumbiaan, Venezuelaan, Guyanaan, Surinameen, Ranskan Guayanaan, sekä Brasilian koillis- ja keskiosien Parásta ja Pernambucosta Mato Grossoon ja Bolivian itäosiin. Laji elää myös Etelä-Amerikan mantereen pohjoisreunan saarilla Arubasta, Curaçaosta ja Bonairesta Trinidad ja Tobagoon. Carl von Linné kuvaili lajin holotyypin Surinamesta vuonna 1758.


title: Antillientöyhtökolibri

text: Antillientöyhtökolibri ("Orthorhyncus cristatus") on neotrooppisella alueella elävä kiitäjälintu. Se on sukunsa ainoa laji. Sen esiintymisalue ulottuu Puerto Ricon itäosasta Pienten Antillien saariryhmän eteläosaan Grenadaan. Lajista tunnetaan neljä alalajia. Carl von Linné kuvaili lajin holotyypin Barbadokselta vuonna 1758.


title: Kuorokolibri

text: Kuorokolibri ("Klais guimeti") on neotrooppisella alueella elävä kiitäjälintu. Se on sukunsa ainoa laji. Sen esiintymisalue ulottuu Hondurasin itäosista Kolumbiaan, Venezuelaan, Ecuadoriin, Peruun, läntiseen Boliviaan, sekä Brasilian luoteis- ja pohjoisosiin. Lajista tunnetaan kolme alalajia. Jules Bourcier kuvaili lajin holotyypin Caracasista vuonna 1843.


title: Painonnosto kesäolympialaisissa 1952 – miesten yli 90 kg

text: Helsingin olympiakisojen painonnoston sarjaan yli 90 kg osallistui 13 urheilijaa edustaen 11 kansallisuutta. Kilpailu käytiin 27. heinäkuuta. John Davis nosti olympiaennätykset punnerruksessa, tempauksessa ja yhteistuloksessa. Omissa nimissä ollut maailmanennätys 481,5 kg jäi kauaksi. Argentiinan Humberto Selvetti jakoi punnerruksen olympiaennätyksen.


title: Ramsau am Dachstein

text: Ramsau am Dachstein on kunta Itävallassa Steiermarkin osavaltiossa Dachsteinin vuoristoalueen ja Enns-joen välissä 1 100 metrin korkeudella merenpinnan tasosta. Kunnan asukasluku on 2 762 (1.1.2010).


title: Ramsau am Dachstein

text: Vaikka Ramsau sijaitsee korkealla merenpinnasta, on se alueena suhteellisen tasainen, minkä johdosta se on varsin suosittu kohde maastohiihtäjille. Ramsaussa järjestettiin vuonna 1999 hiihdon MM-kilpailut.


title: Eerik Krankka

text: Eerik Krankka (kuollut n. 1579) oli liminkalainen talonpoikaispäällikkö 1500-luvulla ja Hannu Krankan isä.


title: Eerik Krankka

text: Krankka oli 1563 Pohjanmaan lohivoutina, 1573 hänet mainitaan Limingan nimismiehenä ja vuodesta 1574 hän toimi voudin sijaisena Pohjois-Pohjanmaalla. Saadakseen vuodesta 1573 käynnissä olleet rajakahakat päättäneen vuoden 1575 välirauhan pidennettyä Krankka teki 1577 omin päin rajarauhan venäläisten kanssa. Juhana III ei hyväksynyt tätä, vaan määräsi Krankan rangaistavaksi omavaltaisuudesta. Krankka kaatui rappasodassa venäläisten hävitysretkissä Pohjanmaalle noin 1579. Krankan puoliso Sigrid Antintytär sai avustusta kuninkaalta venäläisten hävitettyä myös Krankan talon, Limingan Krankkalan.


title: Oslo-luokka

text: Oslo-luokka oli Norjan laivaston fregattiluokka, johon kuului viisi alusta. Luokan aluksista yksi on uponnut, toinen museoitu ja loput poistettu palveluksesta.


title: Oslo-luokka

text: Luokan alukset valmistettiin laivastontelakalla Hortenissa vuosien 1964 ja 1966 välillä. Tilaus oli osa laivaston uudistamisohjelmaa, jonka Norjan hallitus hyväksyi 1960. Puolet ohjelman rahoituksesta tuli Yhdysvalloista osana MDAP-ohjelmaa (), joka oli hyväksytty Yhdysvaltain kongressissa lokakuussa 1949 ja se päättyi 1967/1968.


title: Oslo-luokka

text: 1970-lopulla luokan alukset aseistettiin uudelleen Penguin, RIM-7 Sea Sparrow ja Mk 32 torpedoputkilla. 1980-luvulla alukset modernisoitiin uudelleen. "KNM Oslon" tuhouduttua jäljellä olevat modernisoitiin kolmannen kerran vuosina 1995-1996, jolloin alusten runkoa vahvistettiin. Samalla alusten uppouma kasvoi noin 200 tonnia.


title: Golden Years

text: Golden Years on suomalaisen rockabilly-yhtye Teddy and the Tigersin kokoelma-albumi, joka on julkaistu vuonna 2005.


title: Golden Years

text: CD 1


title: Golden Years

text: CD 2


title: Norjan laivaston fregatit

text: Norjan laivaston fregatit on luettelo Norjan laivastossa palvelleista fregateista.


title: Cardiant

text: Cardiant on suomalainen power metal -yhtye, joka on perustettu Hämeenlinnassa vuonna 2000. Nykyisessä kokoonpanossa se on toiminut vuodesta 2008 lähtien. Yhtyeen alkuvuosina 2000–2003 se äänitti useita demoja ja sai lopulta levy-yhtiökseen Underground Symphonyn. Ensimmäinen täyspitkä levy, Midday Moon, julkaistiin vuonna 2005, mutta levy-yhtiö ei julkaissut sitä Euroopan markkinoilla. Lopulta levy julkaistiin ainoastaan Japanissa Marquee/Avalon -levy-yhtiön kautta.


title: Cardiant

text: Cardiant koki useita laulajanvaihdoksia, kunnes vuonna 2008 tehtävään valittiin Erik Karhatsu. Toinen levy, Tomorrow’s Daylight, julkaistiin seuraavana vuonna. Myös tämän levyn kohdalta se julkaistiin ainoastaan Japanissa ja muualle sitä myytiin Cardiantin verkkokaupasta käsin. Yhtye julkaisi ensimmäisen musiikkivideonsa, "Stars upon your life", vuonna 2010. Samana vuonna yhtye osallistui Suomen euroviisukarsinnan avoimeen kutsukilpailuun kappaleella "Rapture in Time". Internetissä järjestettyyn kilpailuun osallistui 277 osanottajaa, joista Cardiant selviytyi yleisöäänestyksen perusteella jatkoon yhtenä kolmesta varsinaiseen karsintakilpailuun. Tammikuu 2011 ensimmäisessä televisioidussa osakilpailussa Cardiant selviytyi oman ryhmänsä yhtenä kolmesta loppukilpailuun.


title: Cardiant

text: Cardiant vieraili Tappara on terästä-kokoelmalevyllä kappaleella Kirves Rinnassa ja sitä on esitetty mm. vuonna 2016 Tapparan kultajuhlissa Tampereen keskustorilla.


title: Cardiant

text: Cardiantiin liittyi vuonna 2012 naislaulaja Outi Jokinen. Seuraavana vuonna Cardiant julkaisi kolmannen levyn "Verge" Japanissa Marquee Avalon-merkin kautta ja Euroopassa Inverse Recordsin kautta.


title: Cardiant

text: Tällä hetkellä Cardiant on tekemässä neljättä levyään. Levyltä on julkaistu single "Absolute Power".Cardiant Facebookissa


title: Ryan Lannon

text: Ryan Lannon (s. 14. joulukuuta 1982 Grafton, Massachusetts, Yhdysvallat) on yhdysvaltalainen entinen ammattilaisjääkiekkoilija, pelipaikaltaan puolustaja.


title: Ryan Lannon

text: Lannon aloitti kaudella 2001–2002 Harvardin yliopistojoukkueessa. NHL-seura Pittsburgh Penguins varasi hänet kahdeksannella kierroksella 239. pelaajana . Hän jatkoi Harvardissa vielä kolme kautta ennen siirtymistä Pittsburgh Penguinsin organisaatioon. Hän pelasi seuran AHL-joukkueessa Wilkes-Barre/Scranton Penguinsissa kolme kautta.


title: Ryan Lannon

text: Kaudeksi 2008–2009 hän siirtyi Phoenix Coyotesin organisaatioon, jossa hän pelasi San Antonio Rampagessa. Seuraava kausi oli loukkaantumisten sävyttämä, ja hän pelasi vain 27 ottelua. Kaudella 2010–2011 hän pelasi Lake Erie Monstersissa ja Worcester Sharksissa AHL:n puolella. Tammikuussa 2011 hän siirtyi SM-liigassa pelaavaan KalPaan loppukauden mittaisella sopimuksella, ja jatkoi joukkueessa myös kaudella 2011–2012. Lannonin kausi päättyi ennenaikaisesti, kun hänen risti- ja sivusiteensä vaurioituivat tammikuussa 2012.


title: Ryan Lannon

text: Lannon jatkoi KalPasta Itävallan pääsarjan Graz 99ersiin, jonne siirtyi kaudeksi 2012–2013 koesopimuksen kautta. Keväällä 2013 hän ehti jo tehdä sopimuksen KalPan kanssa, mutta lopetti pelaajauransa ennen kauden 2013–2014 alkua.


title: Andy White

text: Andy White (27. heinäkuuta 1930 Glasgow, Skotlanti – 9. marraskuuta 2015) oli brittiläinen rumpali. Hänet muistetaan parhaiten osuudestaan The Beatles -yhtyeen ensimmäisen singlen ”Love Me Do / P.S I Love You” äänityksissä. Kuultuaan yhtyettä koeäänityksessä tuottaja George Martin ei kelpuuttanut sen tuolloisen rumpalin Pete Bestin soittoa mahdolliseen levytykseen. Varsinaiseen äänityssessioon hän varasi Andy Whiten tietämättä, että The Beatles oli tehnyt päätöksen vaihtaa rumpaliksi Ringo Starr. Martin ei luonnollisesti tuntenut Starrin taitoja ja soittotyyliä. Kappaleista tehtiin useita ottoja, ja Whiten soittama ”Love Me Do” on kuultavissa "Please Please Me" -albumilla. Singleversiolla soittaa Starr. Myös ”P.S I Love You” on Whiten soittama Starrin soittaessa marakasseja. White oli paikalla myös ”Please Please Me / Ask Me Why” -singlen äänityksissä mutta ei soittanut sessiossa.


title: Possai

text: Possai () on kylä ja maalaiskunta Leningradin alueen Tusinan piirissä Venäjällä. Se sijaitsee lähellä Pavlovskia noin 25 kilometriä Tusinan kaupungista luoteeseen. Kylässä on noin 3 000 ja kunnassa 3 600 asukasta.


title: Possai

text: Possain kunta rajoittuu idässä Telmanan, etelässä Vornasuon ja lännessä Susaninan kuntiin sekä luoteessa ja pohjoisessa Pietarin kaupungin Puškinin piiriin. Keskuskylän lisäksi kuntaan kuuluvat Leppälän (ven. Глинка, "Glinka"), Anolan (Аннолово, "Annolovo") ja Latukan (Ладога, "Ladoga") kylät. Kunnan läpi kulkee Moskovan ja Pietarin välisen M10-valtatien ja A120-kehätien välinen maantie. Possaista on maantieyhteys myös Pavlovskiin. Seudulla virtaa Inkereenjoki.


title: Possai

text: Possai eli "Fjodorovski posad" (Фёдоровский посад) on perustettu 1700-luvun alussa. Inkerinsuomalaisesta ympäristöstä poiketen sen asukkaat olivat venäläisiä. Seudun Inkereen luterilaiseen seurakuntaan kuuluneista inkeriläiskylistä valtaosa tuhoutui toisen maailmansodan aikana. Kylässä toiminut maatalousyritys Fjodorovskoje teki konkurssin vuonna 2003.


title: Possai

text: Nykyään Possai koostuu puusta ja tiilestä rakennetuista omakotitaloista sekä kaksi- ja viisikerroksisista kerrostaloista. Kylässä toimii muun muassa saha, ikkunatehdas ja maatalousyritys. Palveluihin kuuluu lastentarha, koulu, kulttuuritalo ja poliklinikka.


title: 24 Hours

text: 24 Hours on Tom Jonesin 38. studioalbumi. Levylle ovat tehneet kappaleita mm. U2:n Bono ja The Edge.


title: Jendouba (kuvernoraatti)

text: Jendouba () on yksi Tunisian 24 kuvernoraatista. Se sijaitsee Pohjois-Tunisiassa Välimeren rannikolla Algerian rajalla ja sen pääkaupunki on Jendouba. Kuvernoraatissa on 401 477 asukasta (vuonna 2014) ja sen pinta-ala on 3 102 neliökilometriä.


title: Nathan Robinson

text: Nathan Robinson (s. 31. joulukuuta 1981 Scarborough, Ontario, Kanada) on kanadalainen jääkiekkoilija, pelipaikaltaan laitahyökkääjä. Hän on pelannut urallaan Pohjois-Amerikassa, Saksassa, Suomessa ja Itävallassa. Robinson on voittanut kolmesti Saksan DEL-liigan mestaruuden.


title: Nathan Robinson

text: Robinson pelasi kaudella 1998–1999 OHL-junioriliigassa Belleville Bullsin joukkueessa. Kaudella 2000–2001 Robinson teki joukkueessa 66 ottelussa tehot 32+37=69. Kaudella 2001–2002 hän oli 67 ottelussa syntyneillä tehoillaan 47+63=110 joukkueensa paras pistemies. Hän voitti sarjan pistepörssin, ja hänet valittiin tähdistökentälliseen.


title: Nathan Robinson

text: Lokakuussa 2002 Robinson siirtyi varaamattomana ja vapaana pelaajana NHL-seura Detroit Red Wingsiin. Hän pelasi kaudella 2002–2003 53 ottelua AHL:ssä farmiseura Grand Rapids Griffinsissä ja teki tehot 3+14=17. Robinson pelasi kauden aikana myös ECHL:n Toledo Stormissa. Kaudella 2003–2004 hän pelasi vakuuttavasti AHL:ssä ja teki 69 ottelussa tehot 24+26=50. Robinson debytoi kauden aikana myös NHL:ssä marraskuussa 2003 New York Islandersia vastaan. Hän pelasi kauden aikana viisi NHL-ottelua tehoin 0+0.


title: Nathan Robinson

text: NHL:n työsulkukaudella 2004–2005 Robinson ei vakuuttanut Griffinsissä ja hänet lainattiin kesken kauden Syracuse Crunchiin. Hän teki kaudella kokonaisuudessaan 69 ottelussa tehot 14+30=44. Kesällä 2005 hän siirtyi Boston Bruinsin organisaatioon. AHL:ssä Providence Bruinsissa Robinson teki 70 ottelussa tehot 29+31=60 ja oli joukkueensa toiseksi paras pistemies. Vuonna 2006 Robinson siirtyi Saksan DEL-liigaan Adler Mannheimin joukkueeseen. Hän teki runkosarjan 50 ottelussa tehot 15+29=44 ja pudotuspelien 11 ottelussa tehot 4+7=11 ja oli voittamassa mestaruutta. Kaudeksi 2007–2008 Robinson siirtyi saman sarjan Eisbären Berliniin ja teki 56 ottelussa tehot 14+40=54. Pudotuspeleissä hän jatkoi vakuuttavia otteitaan. Eisbären voitti mestaruuden, ja Robinsonin tehot 13 ottelussa olivat 4+11=15. Kaudella 2008–2009 hän teki pelaamissaan 48 runkosarjaottelussa tehot 14+37=51. Pudotuspeleissä hän teki 12 ottelussa saman määrän pisteitä ja voitti jälleen sarjan mestaruuden.


title: Nathan Robinson

text: Huhtikuussa 2009 Robinson palasi Adler Mannheimiin. Kausi ei yltänyt edellisten kausien tasolle. Kaudella 2010–2011 hän teki pelaamissaan 32 ottelussa vain tehot 6+6=12 ja oli tammikuun 2011 aikana useiden siirtohuhujen kohteena. Tammikuussa 2011 Robinson siirtyi loppukauden sopimuksella SM-liigassa pelaavaan Bluesiin. Hän voitti keväällä 2011 SM-hopeaa.


title: Nathan Robinson

text: Syyskuussa 2011 Robinson teki sopimuksen Itävallan pääsarjassa pelaavan Vienna Capitalsin kanssa. Hän pelasi joukkueessa yhden kauden. Syyskuussa 2012 hän siirtyi DEL-liigan Kölner Haieen try-outin jälkeen.


title: Nathan Robinson

text: Robinson on pelannut Kanadan maajoukkuessa Sveitsissä pelattavassa Spengler Cupissa.


title: Daniel Bång

text: Daniel Niklas Bång (s. 19. huhtikuuta 1987 Kista, Ruotsi) on ruotsalainen jääkiekkoilija, joka pelaa Sveitsin National League A:n HC Lausannessa. Hän on pelityyliltään voimahyökkääjä, jonka vahvuudet ovat työteliäisyydessä, maalintekotaidoissa, tekniikassa, käsissä, laukauksessa ja kulmaväännöissä.


title: Daniel Bång

text: Bång on Kista HC:n kasvatti, mutta hän on pelannut kotimaassaan kaikki miesten pelinsä AIK IF:ssä, jossa Bång teki HockeyAllsvenskan-debyyttinsä kaudella 2005–2006. Kausi 2006–2007 oli hänelle siellä tulokaskausi, ja Bång teki 44 runkosarjaottelussa tehot 6+11=17. Kaudella 2008–2009 Bång jakoi AIK:n sisäisen maalipörssin voiton Christian Sandbergin kanssa.


title: Daniel Bång

text: Kaudella 2009–2010 Bång teki HockeyAllsvenskanin yhden kauden piste-ennätyksensä tehoilla 14+17=31. Hän oli nostassa AIK:ta Elitserieniin keväällä 2010. Bång oli Kvalserienissä joukkueen paras maalintekijä viidellä osumallaan. Huhtikuussa hän teki vuoden mittaisen jatkosopimuksen joukkueen kanssa. Helmikuussa 2011 Bång jatkoi sopimustaan kahdella vuodella. Elitserienin tulokaskausi 2010–2011 toi hänelle 40 runkosarjaottelussa tehot 5+7=12 sekä kuudessa playoff-ottelussa tehot 2+2=4. Toisella Elitserien-kaudellaan 2011–2012 Bång teki 50 runkosarjaottelussa tehot 8+10=18 ja 12 playoff-ottelussa tehot 3+3=6.


title: Daniel Bång

text: Toukokuussa 2012 Bång teki vuoden mittaisen ja 925 000 dollarin arvoisen tulokassopimuksen Nashville Predatorsin kanssa. Hän aloitti kauden 2012–2013 AHL-joukkue Milwaukee Admiralsissa, jossa Bång pelasi valtaosan kaudestaan tehden 53 runkosarja- ja kolmessa playoff-ottelussa tehot 9+13=22. Hän teki Predatorsissa NHL-debyyttinsä 9. huhtikuuta 2013 St. Louis Bluesia vastaan. Bång sai ottelussa jääaikaa 8.30 minuuttia. Kaikkiaan hän pelasi kauden aikana kahdeksan NHL-ottelua tehden kaksi syöttöpistettä.


title: Daniel Bång

text: Kaudeksi 2013–2014 Bång siirtyi vuoden mittaisella sopimuksella Sveitsin National League A:n HC Lausanneen. Hän oli joukkueen toiseksi paras maalintekijä ja kolmanneksi paras pistemies tehoilla 14+14=28. Bång voitti myös Lausannen sisäisen tehotilaston lukemalla +5. Kevään 2014 pudotuspeleissä hän oli joukkueen paras maalintekijä neljällä osumallaan. Samana keväänä Bång teki Lausannen kanssa kaksivuotisen jatkosopimuksen.


title: Daniel Bång

text: Bång teki debyyttinsä Ruotsin A-maajoukkueessa 14. marraskuuta 2010, jolloin hän pelasi Karjala-turnauksessa Suomea vastaan. Bång korvasi Andreas Jämtinin ja Fredrik Wargin, jotka olivat loukkaantuneet turnauksessa. Yhteensä hän on pelannut 18 A-maaottelua tehopistein 3+2=5.


title: Daniel Bång

text: Bångin pikkuveli Niklas on pelannut myös jääkiekkoa.


title: Luettelo SM-liiga-joukkueiden nykyisistä kapteeneista

text: Jääkiekon SM-liiga-joukkueiden kauden 2015–2016 kapteenistoissa toimineet.


title: Justo José de Urquiza

text: Justo José de Urquiza (1801–1870) oli argentiinalainen kenraali ja poliitikko. Hän toimi maansa presidenttinä 1853–1860. Hänestä tuli Entre Ríosin maakunnan kuvernööri vuonna 1841, ja hän liittyi Juan Manuel de Rosasin vastaiseen ryhmittymään.


title: The Poker Channel

text: The Poker Channel oli englantilainen tv-kanava, joka esitti pokeriin keskittyviä ohjelmia. esim. High Stakes Poker. Poker Channelin yhteistyökumppaneja on esim. Canal Digital ja Welho.


title: Töyhtökolibri

text: Töyhtökolibri ("Stephanoxis lalandi") on eteläamerikkalainen kiitäjälintu. Se on sukunsa ainoa laji. Sen esiintymisalue käsittää Brasilian itä- ja eteläosat, Paraguayn itäosan ja Koillis-Argentiinan. Lajista tunnetaan kaksi alalajia. Louis Jean Pierre Vieillot kuvaili lajin holotyypin Brasiliasta vuonna 1818.


title: Viherleukakolibri

text: Viherleukakolibri ("Abeillia abeillei") on keskiamerikkalainen kiitäjälintu. Se on sukunsa ainoa laji. Sen esiintymisalue ulottuu Meksikon kaakkoisosasta Hondurasiin ja Pohjois-Nicaraguaan. Lajista tunnetaan kaksi alalajia. René Primevère Lesson ja Adolphe Delattre kuvailivat lajin holotyypin Meksikon Veracruzista vuonna 1839.


title: Eric Anthoni

text: Eric Gustav Anthoni (20. marraskuuta 1893 Helsinki – 27. huhtikuuta 1978 Helsinki), oli suomalainen historioitsija, sukututkija ja professori, joka on tutkinut erityisesti 1500-lukua.


title: Eric Anthoni

text: Anthoni oli Åbo Akademin Pohjoismaiden historian professori 1943–1949 ja Helsingin yliopiston historian professori 1942–1962. Hän oli myös "Historisk Tidskrift för Finlandin" päätoimittaja vuosina 1925–1969.


title: Eric Anthoni

text: Anthonin isä oli sisällissodan aikana surmattu kihlakunnantuomari Henrik Bernhard Anthoni.


title: Derek Fewster

text: Derek Fewster (s. 1962) on suomalainen historioitsija.


title: Derek Fewster

text: Hän oli Svenska litteratursällskapet i Finlandin tutkijana vuosina 1997–2000. Vuosina 1996–2000 hän oli "Historisk Tidskrift för Finlandin" toimikunnan sihteerinä, vuodesta 2003 puheenjohtajana Historiska Föreningenille.


title: Derek Fewster

text: Fewster on tutkinut muinaisajan käyttöä suomalaisessa nationalismissa 1900-luvulla kirjassa "Visions of Past Glory" (2007).


title: Hocine Metref

text: Hocine Metref (, s. 1. tammikuuta 1984 Alger, Algeria) on algerialainen jalkapalloilija. Keskikentällä pelaava Metref edustaa Algerian pääsarjassa pelaavaa JS Kabylieia.


title: Hocine Metref

text: Metref pelasi ensimmäisen maaottelunsa Algerian paidassa 8. lokakuuta 2005 Gabonia vastaan. 17. marraskuuta 2010 hän palasi neljän vuoden tauon jälkeen takaisin maajoukkueen mukaan harjoitusotteluun Luxemburgia vastaan.


title: Lucas Silveira

text: Lucas Silveira on kanadalainen muusikko, joka tunnetaan parhaiten rockyhtye The Cliksin solistina ja kitaristina.


title: Lucas Silveira

text: Portugalilais-kanadalaiseen perheeseen syntynyt Silveira vietti osan lapsuudestaan Pico Islandilla, joka kuuluu Azorien saaristoon. Perhe muutti muualle Silveiran ollessa 10-vuotias.


title: Lucas Silveira

text: Silveira on transsukupuolinen mies, ja hän on yksi musiikkialan näkyvimmistä transvähemmistön edustajista. Häntä on haastateltu useisiin lehtiin ja radio-ohjelmiin, ja hän on esiintynyt myös yhdessä LA Inkin jaksossa vuonna 2008.


title: David Freeland Parmelee

text: David Freeland Parmelee (20. kesäkuuta 1924 Oshkosh, Wisconsin – 16. joulukuuta 1998 Las Vegas, Nevada) oli yhdysvaltalainen lintutieteilijä.


title: David Freeland Parmelee

text: Parmelee asui nuoruutensa Michiganin Iron Mountainissa, kunnes liittyi merivoimiin 1943. Hän palveli eteläisellä Tyynellämerellä 33 kuukautta. Sodan jälkeen hän opiskeli Lawrence Universityssä Wisconsinin Appletonissa ja valmistui kandidaatiksi 1950. Jatko-opintonsa hän suoritti Michiganin yliopistossa Ann Arborissa, ja valmistui maisteriksi 1952. Tohtoriopintonsa hän suoritti Oklahoman yliopistossa Normanissa George Miksch Suttonin ohjauksessa.


title: David Freeland Parmelee

text: Parmelee toimi Emporian valtionyliopistossa Kansasissa 1958–1970, ensin assistenttina ja sittemmin professorina. Sitten hän toimi Minnesotan yliopiston Lake Itascan metsätieteellisen ja biologisen aseman johtajana 1970–1986 ja Cedar Creek Natural History Arean johtajana 1970–1984. Vuosina 1970–1992 hän oli yliopiston ekologian ja käyttäytymisbiologian professori. Vuosina 1986–1992 Parmelee toimi myös Minnesotan yliopiston Bell Museum of Natural Historyn lintuosaston kuraattorina. 1992 hän luopui virastaan ja ryhtyi Nevadan yliopiston Barrick Museum of Natural Historyn tutkimuskuraattoriksi Las Vegasiin.


title: David Freeland Parmelee

text: Parmelee liittyi American Ornithologists’ Unioniin 1948 ja kuului myös neljään muuhun pohjoisamerikkalaiseen lintutieteelliseen yhdistykseen. Hän oli myös Tutkimusmatkailijoiden kerhon (Explorers Club) jäsen.


title: David Freeland Parmelee

text: Parmeleen tutkimuskohteina olivat arktisen alueen ja Antarktiksen linnut. Hän julkaisi näiden alueiden linnuista yli 120 artikkelia. Hänen kunniakseen on Antarktikselle nimetty Parmelee Massif.


title: David Freeland Parmelee

text: Parmeleen puoliso oli Jean ja heiillä oli yksi tytär.


title: Sebastian Holmgård

text: Sebastian Holmgård (s. 1. elokuuta 1991) on pedersöreläinen kitaristi, laulaja, lauluntekijä ja sanoittaja. Sebastian tunnetaan parhaiten ensimmäisestä Kuorosodasta, jossa hän lauloi Timo Kotipellon Lappajärven voittajakuorossa sekä osallistumisestaan Suomen vuoden 2010 Euroviisukarsintaan Linn Nygårdin kanssa säveltämällään kappaleella "Fatal Moment". He pääsivät Suomen finaaliin saakka ja sijoittuivat lopulta sijalle 7.


title: Sebastian Holmgård

text: Sebastian Holmgård esiintyy myös monissa kokoonpanoissa kuten "Lotus", "Metallmässa" & "The Mrs Bighill Singers"


title: Lars Jonsson (jääkiekkoilija)

text: Lars Martin Jonsson (s. 2. tammikuuta 1982 Borlänge, Ruotsi) on ruotsalainen jääkiekkopuolustaja, joka pelaa Elitserien-joukkue Brynäs IF:ssä. Hänen vahvuuksiin kuuluu hyökkäyspään pelaaminen, koko, luistelu ja pelinavaaminen. Jonssonin heikkouksiin kuuluu loukkaantumisherkkyys ja ajoittaiset puolustuspään ongelmat.


title: Lars Jonsson (jääkiekkoilija)

text: Jonssonin kasvattajaseura on Borlänge HF. Hänet valittiin TV-Puckenin parhaaksi puolustajaksi vuonna 1997. Jonsson siirtyi jo juniorina Leksands IF:ään. Hän teki siellä Elitserien-debyyttinsä kaudella 1999–2000, jolloin Jonsson pelasi viisi ottelua ilman tehopisteitä. Hän pelasi lähes koko kauden Leksandin J20-joukkueessa, jossa Jonsson oli tehoilla 16+22=38 koko J20 SuperElitin tehokkain puolustaja sekä runkosarjan pistepörssin seitsemäs. Hän vahvisti myös Leksandin J18-joukkuetta kevään 2000 pudotuspeleissä, jotka päättyivät J18 Allsvenskanin mestaruuteen.